Državljani Srbije se danas i sutra izjašnjavaju o novom ustavu\nDržavljani Srbije s pravom glasa danas i sutra se na referendumu izjašnjavaju o novom ustavu.\nDržavna izborna komisija objavila je da je, isključujuci teritoriju Kosova odakle se još očekuju prvi podaci, do deset ujutro, prvog dana glasanja, odziv bio veći od 4 odsto.\nJutros su biračko pravo iskoristili čelnici vladajućih političkih stranaka, među kojima i šef diplomatije Vuk Drašković, ministar finansija Mlađan Dinkić, predsednik Boris Tadić i premijer Vojislav Koštunica.\nTadić je nakon glsanja rekao kako je novi ustav diskontinuitet s Miloševićevim vremenom, da je bolji od postojećeg, a da će biti vremena da se popravi ono što nije najbolje definisano predloženim tekstom.\n"Ovo glasanje je veoma važno, treba doneti najviši pravni akt i napraviti distancu od vremena koje nije proslavilo Srbiju", rekao je Tadić.\nPremijer Srbije Vojislav Koštunica smatra da se novim ustavom zaokružuje državnost Srbije i da Srbija ulazi u značajno mirnije, stabilnije i spokojnije razdbolje svoje istorije.\n"U tom razdoblju, svi oni koji danas i sutra učestvuju na referendumu postaju ne samo učesnici, već tvorci novog početka i razdoblja u istoriji Srbije", rekao je Koštunica.\nGlasali su i čelnici SRS Tomislav Nikolić i SPS-a Ivica Dačić.\nJedan broj političkih stranaka i nevladinih organizacija u Srbiji pozvao je na bojkot, uz obrazloženje da ustav nije predložen u demokratskoj proceduri.\nKosovski Albanci ignorišu referendum, a Skupština Kosova nedavno ga je ocenila kao ustavnu agresiju.\nSrbi na Kosovu moći će da glasaju na 265 mesta, a u biračkom spisku je oko 100.000 građana Kosova. Pet glasačkih mesta u Prištini i Kosovu Polju jutros je iz bezbednosnih razloga premešteno u naselja sa srpskim stanovništvom.\nInače, pravo glasa ima 6.639.385 gradana. Da bi bio novi ustav bio usvojen moraće da dobije nadpolovičnu podršku svih upisanih birača. Među biračima je i više od 18.000 državljana Srbije u inostranstvu. Stari, bolesni, nepokretni ili birači koji ne mogu da dođu na biračko mesto, moći će da glasaju u svojim domovima, a potrebno je da članovi njihovih porodica o tome obaveste biračke odbore.\nCentar za slobodne izbore i demokratiju objaviće procenu rezultata referenduma sutra oko 21.00, najavio je predsednik Upravnog odbora CESID-a Marko Blagojević.


Prva zabrana neonaci pokreta u Velikoj Britaniji | Autonomija\nPrva zabrana neonaci pokreta u Velikoj Britaniji\nPodrška ili članstvo u Nacionalnoj akciji bit će krivično djelo, kažnjivo sa do 10 godina zatvora\nBritanska neonacistička grupa, koja je slavila ubistvo laburističke parlamentarke Jo Cox, prvi je ekstremno desničarski pokret koji je Vlada Velike Britanije okarakterizirala kao terorističku organizaciju, prenose britanski mediji.\nPodrška ili članstvo u Nacionalnoj akciji (National Action), antisemitskoj grupi koja propagira nadmoćnost bijelaca, postat će krivično djelo po Zakonu o terorizmu 2000, koji čeka odobrenje parlamenta ove evropske države.\nNacionalna akcija održala je demonstracije u britanskim gradovima s parolama „Hitler je bio u pravu“, a govornici su snimljeni kako govore okupljenima o „bolesti međunarodnog židovstva“ i kako će, „kada dođe vrijeme, oni biti u komorama“.\nGrupa je, također, snimljena kako obučava svoje članove bliskoj borbi i postavlja plakate u Liverpoolu i Newburyju kojima ih proglašava „bijelim zonama“.\nSlogan na internetskoj stranici ove grupe jest „Smrt izdajnicima, sloboda Britaniji“, što je jedina izjava koju je sudu dao Thomas Mair, koji je ubio Jo Cox.\n‘Smrt izdajnicima, sloboda Britaniji’\nNakon što zakon stupi na snagu, dogovaranje sastanaka ili nošenje odjeće koja ima oznake grupe bit će također nelegalno, a prekršaji zakona mogu donijeti maksimalnu kaznu od 10 godina u zatvoru i neograničeno visoku globu.\nMinistrica unutrašnjih poslova Velike Britanije Amber Rudd rekla je kako ovoj grupi nema mjesta u britanskom društvu.\n„Jasno je da je sigurnost naših porodica, zajednica i države na prvom mjestu. Stoga danas odlučujem zabraniti neonacističku grupu Nacionalna akcija. To znači kako će biti član ove organizacije ili traženje podrške za nju biti krivično djelo“, navela je Rudd.\n„Nacionalna akcija je rasistička, antisemitska i homofobna organizacija, koja potiče mržnju, glorificira nasilje i promovira zlu ideologiju i to neću trpjeti. Njima apsolutno nema mjesta u Velikoj Britaniji koja radi za sve.“


► Stefanović: Đilasov odlazak u policiju smešan\n"Ušao je u zgradu i pitao prvog policajca kojeg je sreo da li se protiv njega vodi istraga. Kako taj policajac može to da zna", rekao je Stefanović za Pink i dodao da istragu sprovodi tužilaštvo.\nStefanović je rekao i da je Đilas "izmislio" da mu je tada rečeno "da se protiv njega ne vodi istraga", kao i da je policija demantovala te navode.\nKazao je i da je suština zahteva opozicije da predsednik Srbije Aleksandar Vučić "ne učestvuje" u političkom životu Srbije jer "ne mogu da ga pobede".\nStefanović je naveo i da je bezbednost tokom posete francuskog predsednika Emanuela Makrona Beogradu bila apsolutna i da nema primedbi na rad srpske policije.\n"Neki ne razumeju da kada dođe neki strani gost, mi moramo da se ponašamo kao domaćini. Zamislite da neko predsednikovog gosta dočekuje kamenicama. To nije moguće", rekao je Stefanović.\nNaveo je i da su Srbija i Francuska potpisale sporazum u vezi razmene informacija vezanih za balistička istraživanja.


Izvor: OkRadio.rs, 26.Feb.2020, 15:03 (ažurirano 02.Apr.2020.)\nKompanija za svemirski turizam Virdžin Galaktik, koja svoje prve klijente u svemir planira da pošalje do leta ove godine, najavila je da će zbog velike potražnje u prodaju biti pušteno još karata. Broj rezervacija u odnosu na septembar 2019. godine je udvostručen, a na listi čekanja je 7.957 zainteresovanih. Kompanija je prestala sa zvaničnom prodajom karata posle prvog svemirskog leta, koji je realizovan u decembru 2018. Cene i datum sledećeg leta još nisu poznati, ali su karte za prvi komercijalni let rasprodate. Nova serija karata. Za sada postoje 603 fiksne rezervacije iz 60 zemalja sveta, po ceni od 250.000 dolara. Međutim, Virdžin Galaktik i...\nKompanija za svemirski turizam, Virgin Galactic, koja svoje prve klijente planira da pošalje u svemir do leta 2020. godine, najavila je da će zbog velike potražnje u prodaju pustiti još karata, te je udvostručila broj rezervacija u odnosu na septembar 2019. Sada je na listi čekanja upisano 7.957...


Brnabić potvrdila uvođenje kontramera Hrvatskoj\nTanjug 24. aprila 2018. 15:45\nFoto: G0DeX - CC BY 2.0\nPremijerka Ana Brnabić je izjavila danas da je, nakon konsultacija sa predsednikom Srbije Aleksandrom Vučićem, trenutno zaustavljen rad na izradi medijske strategije, jer nema pun legitimitet, zbog neučestvovanja svih relevantnih medijskih asocijacija, ali je istakla da se neće krenuti od nule u izradi tog dokumenta.\nTreba, kaže, krenuti od tačke na kojoj se bilo kada su udruženja počela da izloaze iz radne grupe.\n„Dogovorili smo se da (savetnica predsednika Srbije za medije) Suzana Vasiljević kao osoba koja ima jako dug staž u saradnji sa medijima i lično poznaje sve urednike i većinu novinara, kao i predstavnike medijskih udruženja, pomogne malo u daljoj komunikaciji. Kako bi napravili atmosferu u kojem možemo da imamo dijalog“, rekla je Brnabić odgovrajući na pitanja novinara.\n„U tom dijalogu ne moramo svaki put da se slažemo i sigurno se svaki put nećemo slagati, ali moramo da napravimo dijalog kome ćemo svi ostati posvećeni tom dijalogu“.\nKako kaže, ako krene da se radi dalje na medijskoj strategiji vlada želi da bude sigurna da medijska udruženja neće ponovo izlaziti iz tog dijaloga.\nVlada prosrpska, nije ni proamerička ni proruska\nRusija je važan partner Srbije\nObjasnila je i da to ne znači „izmeštanje iz institucija“, kako se u prvih mah moglo čuti u reagovanjima.\n„Ministarstvo kulture će ostati krovni resor u okviru koje će se razvijati medijska strategija“, precizirala je.\nNe misli, kaže, da se mora krenuti od nule.\n„Mislim da možemo da krenemo od one tačke kada su medijska udruženja jedno po jedno napuštala radnu grupu. Dakle, oni su učestvovali u tom radu, mi imamo neke njihove predloge, hajde da probamo da se vratimo na tu tačku, što pre i da što pre razvijemo novi nacrt medijske strategije“.\nNa pitanje kada bi medijska strategija mogla da bude gotova, Brnabić je rekla da će to zavisiti od dijaloga sa udruženjima – UNS, NUNS, Udruženjem nezavisnih novinara Vojvodine i drugih, koja treba i hoće da učestvuju u radu na medijskoj strategiji.\n„Hajde da prvo uspostavimo format tog dijaloga i da budemo sigurni da smo u tome zajedno i da onda kada dođemo i uložimo vreme i energiju u neki dokument da ne istupaju jedni pa drugi, iz radne grupe i svi, podsetiću, u prošlosti iz različitih razloga, što je dodatno još otežavalo da se vrate u radnu grupu“.\nPrema njenim rečima, posle sastanaka sa Grupom za slobodu medija, dala je inicijativu ministru kulture da razgovara o njihovom vraćanju u radnu grupu za izradu medijske strategije.\n„Imali smo tri različita sastanka, ali nisu postigli da se vrate, imali su tri različita dogovora. UNS da se ne vrati, ali da učestvuje, NUNS ni jedno ni druga i nešto treće. To nije atosfera u kojem možemo da radimo na jednom dokumentu koji će imati pun legitimitet, nadam se da ćemo ovaj put svi zajedno uspeti“, poručila je Brnabić.


Slučaj "Kurir": Đilas opet pisao Ljiljani Smajlović – Nadlanu.com\nSlučaj "Kurir": Đilas opet pisao Ljiljani Smajlović\nObjavljeno 26. jan 2013. / 20:21:39\nČitave nedelje traje prepiska između Dragana Đilasa i UNS-a u vezi sa stavom tog novinarskog udurženja povodom njegove tužbe protiv lista "Kurir" i odštete od milijardu evra koju traži zbog uvreda. Kao i prethodna pisma Ljiljane Smajlović i Dragana Đilasa, i ovo pismo prenosimo u celosti:\nIako ja više nisam siguran da će nakon javne osude predsednice Udruženja novinara Srbije i potpredsednika Vlade Aleksandra Vučića ijedan sudija u zemlji smeti da presudi u moju korist, obaveštavam javnost da sam svoj odštetni zahtev smanjio na 1.000.000 dinara, što je standardna visina odštetnog zahteva u srpskoj praksi kada se tuži neki medij.\nApsurdnim odstetnim zahtevom u vrednosti od 120 milijardi dinara, odnosno za iznos za koji sam optužen da lično posedujem, želeo sam da skrenem pažnju na besmislenost tvrdnje izrečene u tekstu i na hajku koja se protiv mene u jednoj novini vodi već mesecima.\nUkoliko smatrate da je moj odštetni zahtev i dalje visok, molim Vas da me obavestite kolika je po Vama primerena cena za vređanje Dragana Đilasa i ugrožavanje njegove bezbednosti i bezbednosti njegove porodice.\nJa sam spreman da o tom iznosu razmislim, ukoliko će isti obezbediti i meni kao građaninu pravo da se žalim sudu i sudiji kome je predmet dodeljen da donese presudu bez pritiska i straha za svoje radno mesto.\nDok ovo pišem, podsećam Vas da je u toku razrešenje predsednice Vrhovnog kasacionog suda Nate Mesarović, nakon pretnji da će ukoliko ne podnese ostavku biti "satanizovana" od strane tabloida, pretnji koje je javno izneo Vladimir\nCvijan, još uvek predsednik skupštinskog Odbora za ustavna pitanja i zakonodavstvo i visoki funkcioner Srpske napredne stranke.\nSrpska napredna stranka reagovala je na Đilasovo otvoreno pismo upućeno predsednici Udruženja novinara Srbije Ljiljani Smajlović u kojem je on pomenuo lidera naprednjaka Aleksandra Vučića.\nU saopštenju se navodi da je "smešno i jadno to što ni u pismu Ljiljani Smajlović, Dragan Đilas nije umeo da izbegne pominjanje imena lidera naprednjaka Aleksandra Vučića".\ndragan ?ilasKurirljiljana smajlović


Afganistan: Čovjek u uniformi afganistanske vojske ubio američkog vojnika – Minber\ntra. 26, 2012 at 7:15 pm\nMinber.ba – Čovjek u uniformu afganistanske vojske smrtno je upucao američkog vojnika na jugu Afganistana, saopćili su zvaničnici u četvrtak, što je posljednji u nizu napada na vojnike SAD-a i drugih stranih sila od strane njihovih partnera ili pobunjenika u uniformama afganitanske vojske, prenosi novinska agencija The Associated Press.\nOd početka ove godine bilo je najmanje 16 takvih napada na američke i druge međunarodne vojnike. Ti napadi u velikoj mjeri narušavaju odnose između pripadnika afganistanske vojske i njihovih međunarodnih mentora.\nOvaj zadnji napad se desio u srijedu, kada je napadač, nakon što je ubio jednog stranog vojnika, ubijen od strane ostalih vojnika. Jedan visoki američki zvaničnik, pod uvjetom anonimnosti, je rekao da se napad desio u provinciji Kandahar i da je ubijeni strani vojnik Amerikanac.


Дачић: Спремност за продубљивање свеукупних билатералних односа Републике Србије и Уједињеног Краљевства | Socijalistička partija Srbije\nDačić: Spremnost za produbljivanje sveukupnih bilateralnih odnosa Republike Srbije i Ujedinjenog Kraljevstva Vesti\nmart 14, 2019 u 14:02\nPrvi potpredsednik Vlade i ministar spoljnih poslova Republike Srbije Ivica Dačić primio je Ričarda Mura, političkog direktora u Forin ofisu (FCO) Ujedinjenog Kraljevstva.\nU razgovoru je obostrano izražena spremnost za produbljivanje sveukupnih bilateralnih odnosa Republike Srbije i Ujedinjenog Kraljevstva, što uključuje i intenzivniju razmenu poseta na visokom nivou.\nPrvi potpredsednik Vlade i ministar spoljnih poslova Ivica Dačić je ponovio sagovorniku našu spremnost nastavka dijaloga sa Prištinom u cilju pronalaženja kompromisa, kao i trajnog i održivog rešenja, nakon ukidanja neprihvatljivih taksi.\nPolitički direktor Forin ofisa Ričard Mur se kao i prilikom jučerašnje posete Prištini založio za ukidanje taksi i povratak dve strane dijalogu.\nTokom razgovora naglašen je značaj regionalne stabilnosti, što predstavlja važan aspekt stabilnosti cele Evrope.


Vesti online / Vesti / Svet / Predsednički izbori u Moldaviji verovatno idu u drugi krug\nPredsednički izbori u Moldaviji verovatno idu u drugi krug\nNa osnovu prebrojanih 90 odsto glasova na nedeljnim predsedničkim izborima u Moldaviji, moguće je da će predsednik biti izabran u drugom krugu, jer proruski kandidat, socijalista Igor Dodon vodi, ali nije izvesno da će imati 50 odsto glasova potrebnih za pobedu u prvom krugu.\nBorba između pristalica bližih odnosa sa Rusijom ili onih koji bi da se pridruže EU\nDodon je nakon 90 odsto prebrojanih glasova osvojio 49,91 odsto glasova, a na drugom mestu je pro-evropski orijentisana Maja Sandu, bivša ekonomistkinja Svetske banke, sa 36,7 odsto glasova, saopštile su izborne vlasti.\nZa pobedu u prvom krugu potrebno je 50 odsto glasova ili se ide na drugi krug 13. novembra.\nPobeda Igora Dodona bila bi veliki udarac za prozapadnu vladu na čije je vodeće članove pala senka optužbi za korupciju, navode agencije.\n* "EU traži da Srbija odmah objavi rat Putinu!"\n* Pobeda prorusa odvešće ovu zemlju ka Moskvi, dalje od EU\n* "Hladni rat? Ne... NATO je samo poslao poruku Moskvi"\nStanovnici Moldavije, nekadašnje sovjetske republike, glasali su na prvim predsedničkim izborima na kojima direktno biraju šefa države još od 90-ih godina prošlog veka.\nAFP navodi da su ovi izbori u Moldaviji viđeni kao borba pristalica bližih odnosa sa Rusijom i onih koji traže pridruživanje EU.\nAgencija podseća da Moldavija sa 3,5 miliona stanovnika, najsiromašnija zemlja u Evropi i da se nosila sa nizom koruptivnih skandala na visokom nivou koji su zasenili današnje glasanje.\nDodon i Sandu su predstavili dijametralno suprotstavljene vizije budućnosti zemlje: on je za dublje veze i jačanje trgovine sa Moskvom, dok ona obećava put koji vodi ka Evropi.\nSVET Proruski predsednik veran Putinu: Moldavija može da se pozdravi sa EU\nSVET Šah-mat Rusije: Putinovi ljudi sada kroje sudbinu Evrope\nSRBIJA Putin pravi istočni blok na Balkanu: Da li je Srbija na redu?\nPonedeljak 31.10.2016. 08:54\nGotovo izvesno je da ce se Moldavija okrenuti Rusiji.Putin nece ovaj put stajati sa strane i gledati kako zapad namesta drugi krug izbora!!!!!!!!


Priznala i UEFA: 'VAR je nered! Nažalost, nema povratka...'\nPredsednik Evropske fudbalske unije UEFA Aleksandar Čeferin rekao je da nije ljubitelj VAR tehnologije, koju je nazvao "neredom" koji se ne može ispraviti.\nVideo tehnologija je uvedena kako bi smanjio broj kontroverznih odluka sudija na utakmicama, ali je naišla na različite kritike navijača otkako je ove sezone uvedena u Premijer ligi.\nŠef sudija Premijer lige Majk Rajli nedavno je potvrdio da je VAR ove sezone napravio devet grešaka, >> Pročitaj celu vest na sajtu Sportske.net << a da fudbalski zakonodavci razmišljaju da li da naprave promene u tehnologiji.\n"To je nered. Mislim da, na primer, tolerancija od jednog ili dva centimetra za ofsajd nije dovoljna. U današnje vreme, ako imate veliki nos, onda ste u ofsajd poziciji. Takođe, VAR crta linije i to je subjektivno crtanje objektivnih kriterijuma. Predložićemo promene nadležnima i sudijama", rekao je Čeferin za Dejli Miror.\nKako je preneo Skaj, VAR se koristi u Ligi šampiona, koja je takmičenje pod okriljem UEFA, a Čeferin je rekao da se poništene odluke svode na minimum.\n"Nemamo mnogo intervencija u takmičenjima UEFA pošto naš šef sudija Roberto Roseti kaže VAR sudijama da je nešto očigledna greška. Ali, u današnje vreme pritisak je drugačiji. Ako si sudija na terenu, čak i kada 70.000 ili 80.000 ljudi viče na tebe, ti si taj koji odlučuje, a ne osoba sakrivena negde u Londonu, Berlinu ili drugde", naveo je Čeferin.\nVenger: Dajte monitore kraj terena, potrebni su sudijama u Premijer ligi\nBivši menadžer Arsenala Arsen Venger apelovao je na čelnike Prelijer lige da dozvole upotrebu monitora pri pregledavanju VAR snimka kraj terena...Šef Sudijske organizacije Majk Rajli protivi se njihovom postavljanju jer smatra da bi to dodatno trošilo vreme i mečevi bi se produžili...To je inače...


Država sve znala: Na otvaranje vojnog kampa za djecu u Srbiji bio pozvan i ministar odbrane @ StartBiH.ba\nČelnici Ministarstva odbrane i Ministarstva unutrašnjih poslova Srbije bili su na vrijeme i detaljno informisani o konceptu Patriotsko-omladinskog kampa na Zlatiboru, a ministar odbrane Aleksandar Vulin bio je i zvanično pozvan da ga otvori, saznaje beogradski list Danas, prenosi Patria.\nMeđutim, do zatvaranja kampa, u noći 16. avgusta, kada ga je policija zabranila i to dva dana prije njegovog zvaničnog završetka, niko od njih nije reagovao, iako su o spornoj dječijoj vojnoj obuci u uniformama i sa replikama oružja, bili blagovremeno obaviješteni.\nU kampu, koji je počeo 9. i trebalo je da se završi 18. avgusta i bio osmišljen po uzoru na slične ruske kampove, a koji je podijelio javnost, ratni vojni veterani iz Srbije i Rusije su 44 djece i mladih uzrasta od 13 do 24 godine iz Srbije, Crne Gore i Republike Srpske, obučavali vojnim i drugim vještinama.\nOrganizator kampa je Udruženje učesnika oružanih sukoba na prostoru bivše Jugoslavije, u saradnji sa ruskom organizacijom E.N.O.T Korp, uz podršku opštine Čajetina i Ambasade Rusije u Beogradu. Nakon izvještaja o kampu u medijima, a po nalogu ministra policije Nebojše Stefanovića, on je zabranjen zbog „moguće zloupotrebe djece i uznemiravanja javnosti“.\nIpak, da su državni organi znali za pripremu, organizaciju i koncept tog kampa, dokazuje prepiska između njih i organizatora kampa. Naime, Ministarstvu odbrane, odnosno Upravi za tradiciju, standard i veterane Sektora za ljudske resurse, Udruženje učesnika oružanih sukoba na prostoru bivše Jugoslavije obratilo se 21. maja ove godine sa molbom za podršku u vidu materijalno-tehničke pomoći.\nOd tog ministarstva su, za realizaciju kampa, u drugom dopisu od 7. juna, zatraženi vojnički šatori, šatorska krila, poljski kreveti, vreće za spavanje, borbeni ranci, vojnički ašovi, djelovi uniforme, busole, naprtnjače, torbice za prvu pomoć, aparati za gašenje požara, cisterne za pijaću vodu, poljska kuhinja, zaštitne maske. Takođe, u dopisu je Udruženje navelo da su potrebne „školske protivpješadijske i protivtenkovske mine i ručne bombe, sredstva veze“, ali i „eventualno učešće pripadnika Ministarstva odbrane i Vojske Srbije kao instruktora ili predavača u radionicama strojeve obuke, protivpožarne zaštite, orijentacije u kretanju u prirodi i inžinjerijskoj obuci“.\n- Naši prijatelji iz Rusije, koji dolaze kao instruktori, očekuju odgovor o materijalno-tehničkim sredstvima, koja su zatražena i o sredstvima sa kojima raspolažemo, kako bi mogli da se što kvalitetnije pripreme za kamp - piše između ostalog u dopisu Udruženja upućenom Ministarstvu odbrane.\nU molbi su navedeni vrijeme i mjesto održavanja kampa, te i to da je predviđeno da „djeca i mladi upoznaju srpsku vojnu, duhovnu, nacionalnu istoriju i kulturu, da se druže i vježbaju sa srpskim i ruskim vojnim veteranima i instruktorima, a s ciljem da se kod mladih razvija ljubav prema otadžbini i rodoljublje, negovanje kulture i tradicije oslobodilačkih ratova Srbije, uspostavi svijest o obavezama i radu kao i prijateljski odnos i tolerancija među ljudima“.\nProgram, kako je navedeno, obuhvata radionice preživljavanja u prirodi, prve pomoći, protivpožarne zaštite, orijentacije, kretanja i snalaženja u prirodi, alpinističku obuku, borilačke vještine, inžinjerijsku obuku, strojevu obuku, prelaženje vojničkih prepreka i drugih vojnih primenjenih disciplina“. Ističe se i to da su „djeca iz Srbije učestvovala u kampu u Rusiji 2017. godine, koji je organizovan u okviru ruskog državnog programa „Patriotsko obrazovanje građana Ruske Federacije od 2016. do 2020., a koji je odobrila ruska vlada“.\nU odgovoru od 5. jula ove godine, Ministarstvo odbrane je odgovorilo da, iako u načelu podržava kamp na Zlatiboru, ne može da osigura traženu materijalno-tehničku i kadrovsku podršku.\n- Iako se predmetna aktivnost nije nalazila u Godišnjem planu saradnje Ministarstva odbrane i Vojske Srbije sa udruženjima u 2018. godini, Uprava za tradiciju, standard i veterane je u načelu podržala realizaciju iste. Kabinet načelnika Generalštaba Vojske Srbije je dostavio mišljenje i predlog po predmetnom pitanju, u kojem ističe da nije u mogućnosti da podrži predmetnu manifestaciju, jer jedinice Vojske Srbije, zbog ranije preuzetih obaveza, nisu u mogućnosti da podrže predmetnu manifestaciju, i da u navedenom periodu realizuju veliki broj aktivnosti i zadataka, kao i da Vojska Srbije treba da učestvuje, samo u aktivnostima koja su planirana Godišnjim Planom saradnje Ministarstva odbrane i Vojske Srbije sa udruženjima u 2018. godini.\n- Nadamo se da imate razumijevanje za stav Vojske Srbije i razloge koje je navela i da ćemo u narednom periodu nastaviti saradnju u oblasti razvijanja i negovanja vojnih tradicija - piše u odgovoru koje je Ministarstvo odbrane dostavilo Udruženju učesnika oružanih sukoba na prostoru bivše Jugoslavije.\nI ministar odbrane Aleksandar Vulin bio je informisan o pripremi „zlatiborskog kampa“, a dokaz za to je poziv sa svim detaljima, koji je to Udruženje uputilo 3. avgusta i njemu i predstavniku Uprave za tradiciju, standard i veterane Sektora za ljudske resurse Ministarstva odbrane da prisustvuju svečanom otvaranju kampa.\n- Izuzetna bi nam bila čast, ukoliko bi ministar Aleksandar Vulin prihvatio poziv i svečano otvorio Prvi omladinsko-patriotski kamp „Zlatibor 2018″, jer se nadamo da će u narednom periodu ovakva aktivnost biti prepoznata, podržana i održavana po cijeloj Srbiji, kao opšte korisna, kao u Ruskoj Federaciji. Potvrdu prisustva na svečanom otvaranju potvrdili su predstavnici Ambasade Rusije u Beogradu, instruktori iz Ruske Federacije, sveštenici SPC, a na otvaranju kampa biće prisutni predstavnici Udruženja ratnih veterana Srbije, penzionisanih vojnih lica i pripadnika specijalnih jedinica MUP koji dolaze privatno u vlastitoj režiji - piše u pozivu kome se ministar Vulin nije odazvao.\nS druge strane, Ministarstvo unutrašnjih poslova, u informaciji koju je prije neki dan dostavilo Danasu, potvrdilo je da je organizator kampa „obavijestio Policijsku stanicu u Čajetini da će organizovati javno okupljanje“, ali je navelo da u tom dopisu „nigdje nije navedeno da će se sprovoditi vojno-taktička obuka, da će biti korištene replike oružja, kao i da će učesnici kampa nositi uniforme“. Uz ocjenu da je „nedopustivo zloupotrebljavati djecu i maloljetna lica na način na koji je to učinio organizator kampa“; MUP je naveo da je komandir Policijske ispostave Zlatibor izašao na teren, obavio provjere i nakon toga je donijeta odluka o zatvaranju kampa“.\nMeđutim, u prijavi tog skupa, u koju je Danas imao uvid, a koju je Udruženje dostavilo čajetinskoj policiji 23. jula ove godine, kao program i cilj javnog okupljanja, između ostalih sadržaja, navedena je i „strojeva obuka“.\nŽeljko Vukelić, predsjednik Udruženja učesnika oružanih sukoba na prostoru bivše Jugoslavije, potvrdio je vjerodostojnost prepiske sa državnim organima i posebno istakao to da „ni u jednom dopisu nije navedeno da je u pitanju vojna obuka ili vojni kamp i da je sve urađeno u skladu sa zakonima i ustavom Srbije“.\n- Čajetinski policajci su obilazili kamp tri puta do njegovog zatvaranja i ništa sporno nisu konstatovali. Čak su pripadnici vatrogasne jedinice u Čajetini, koja je specijalna jedinica policije, držali časove o protivpožarnoj zaštiti, uz angažovanje vatrogasnih vozila - kazao je za Danas Vukelić.\nNa pitanje kako je moguće da su nadležni državni organi sve vrijeme bili zvanično informisani o pripremi i konceptu tog kampa, ali da su ga zabranili tek dva dana prije njegovog završetka, Vukelić navodi da je „problem nastao kada je prilog o kampu objavila Russia Today i da je nekome zasmetalo to što je taj medij izvijestio o tome šta se dešava u Srbiji“.\n- Na dan kada je kamp zatvaran, u privatnu posjetu Gostilju bili su ambasadori SAD i Albanije. Ne znam je li to slučajnost i niko ne treba da polaže račune o tome da li je to slučajnost ili nije. Ipak, na putu za Gostilje, prošli su na 300 metara od našeg kampa i mogli su sve da vide, tako da sumnjam da je u pitanju slučajnost - rekao je Vukelić i istakao da su „predstavnici Ambasade Rusije posjetili kamp i da su djeci donijeli prigodne poklone, koje je trebalo da im se uruče na završni dan kampa“.\n- Postoji velika sumnja da je neko u sigurnosnim službama namjerno izazvao diverziju, tako što je o kampu lažno obavijestio predsjednika Srbije i ministra policije, koji su postupili kako su postupili, na osnovu tih informacija. Ne može se očekivati od njih dvojice da znaju sve šta se dešava, već informacije dobijaju od nadležnih službi - poručio je Vukelić.


Donald Tramp tvrdi da su rezultati novih anketa u predizbornoj sezoni lažni, nakon što su istraživanja pokazala da bi ga svaki bitniji demokratski kandidat koji se bori za ulazak u Belu kuću pobediti na predsedničkim izborima sledeće godine.\n- Lažne vesti nikada nisu bile neiskrenije nego danas. Postoji novo izborno oružje, a to su "lažne ankete" ili " suzbijajuće ankete" (one potiskuju brojke) - glasio je prvi u seriji tvitova koje je trenutni američki predsednik objavio juče.\nOn je dodao da su "lažni korumpiranu mediji" objavili da su imali uvid u rezultate anketa koje je sprovela njegova kampanja, prenosi britanski Independet.\n- Uprkos lažnom lovu na veštice, brojke su najbolje koje smo ikada imali - napisao je, aludirajući na tvrdnje da naložio svojim pomoćnicima da poriču podatke o internim anketama koji su pokazali da bi ga bivši potpredsednik Džo Bajden pobedio 2020. godine.\n- Brojevi koje su objavili su izmišljeni i ne postoje! Pobedićemo ponovo! - dodao je.\nTrampovi komentari usledili su nakon što je anketa Univerziteta Kvinpiak pokazala rezultate borbe između njega i nekoliko vodećih demokrata. On je zaostajao za Bajdenom neverovatnih 13 prosto, dok su Bedni Sanders, Kamala Haris, Elizabet Voren i drugi imali veliku prednost.\nUbrzo nakon toga usledila je i anketa Njujork tajmsa koja je pokazala da Tramp zaostaje za Bajdenom u svim saveznim državama ključnim za njegov reizbor.\nTrampova primedba došla je i nakon njegovog duela sa Bajdenom u Ajovi, tokom koga ga je on nazvao "glupakom", dok je bivši potpredsednik opisao predsednika kao "egzistencijalnu pretnju".


16. DEČIJE OLIMPIJSKE IGRE\n16. DEČIJE OLIMPIJSKE IGRE\nOko 400 mališana i ove godine promoviše druženje i sport\nU Sportsko-kulturnom centru „Obrenovac“ organizovana je 16. Dečija olimpijada. Najmlađi Obrenovčani, kroz program koji je koncipiran u tri dana, imaju priliku da se oprobaju u različitim igrama i tako na vreme počnu da razvijaju sportski duh i interesovanje ka nekim disciplinama. Tokom čitave manifestacije stiže im i najveća podrška sa tribina, jer roditelji, bake i deke svu energiju usmere ka navijanju za svoje mališane.\n„Dečije olimpijske igre su koncipirane tako da traju tri dana. Prvog dana budu štafetne igre, ove godine smo promenili pa je drugi dan opredeljen za igru „Između dve vatre“, a treći za nadvlačenje kanapa i imamo takmičenje u fudbalu“, rekla je Dragana Cvetanović, stručni saradnik za fizičko vaspitanje.\nDečije olimpijske igre, koje su otvorene u sredu i hali sportova SKC-a, najbolja su prilika da se i roditelji i deca upoznaju sa prvim važnim koracima u sportu.\n„Kada deca dođu u predškolski uzrast, onda nas roditelji pitaju šta je to potrebno kao priprema za školu. Priprema za školu počinje od trenutka kada se dete rodi i trenutka kada dete počinje da stiče neke navike, odgovornosti, spretnost, a razvoj krupne motorike je usko povezan sa razvojem motorike šake, koja je veoma bitna kada krenu u školu“, objasnila je Cvetanović.\nKao jedna od pet manifestacija programa stalnih manifestacija u oblasti sporta, Dečija olimpijada je i ovog puta podržana od strane Gradske opštine Obrenovac.\n„Veoma smo ponosni što smo uspeli da posle nekoliko godina pauze, tačnije posle elementarne nepogode koja nas je zadesila 2014. godine, ponovo u saradnji sa Predškolskom ustanovom „Perka Vićentijević“, organizujemo Dečiju predškolsku olimpijadu. To je na ponos svih građana Obrenovca, treći put posle poplave i poprima jednu ozbiljnu tradiciju“, kazao je Miloš Stanković, predsednik Komisije za sport GO Obrenovac.\nManifestacije ovog tipa za cilj imaju prvenstveno promociju druženja i sporta, a za najmlađe predstavljaju i posebnu motivaciju da se u budućnosti opredele za neku od sportskih disciplina.\n„Ono što je važno jeste da je to praznik za oči pre svega za građane Obrenovca, za roditelje, za deke i bake koji imaju mogućnost da svu svoju dečicu iz svih sedam jedinica PU „Perka Vićentijević“ vide na delu. Deca će u sportskom i fer duhu od malih nogu shvatati važnost razvoja motoričkih i fizičkih sposobnosti, razvoj pravog, iskrenog takmičarskog duha“, zaključio je Stanković.


U podne protesti u srpskim sredinama na KiM - Va1.info\nNaslovna/Vesti/U podne protesti u srpskim sredinama na KiM\nU podne protesti u srpskim sredinama na KiM\n26 Manje od minuta\nU srpskim sredinama na KiM, Kosovskoj Mitrovici, Gračanici i Štrpcu u podne će biti održan miran jednočasovni protest zbog uvođenja taksi na srpsku robu, kaže za Tanjug ministar za povratak i zajednice u kosovskoj vladi Dalibor Jevtić.\nGradonačelnik Kosovske Mitrovice Goran Rakić rekao je novinarima nakon zatvorenog dela sastanaka sa predsenikom Vučićem da su predstavnici Srba obavestili predsednika Srbije i državno rukovodstvo da ne mogu biti „nemi posmatrači“ povodom mera Prištine.\nTim protestima će se tražiti od međunarodne zajednice da primora Prištinu da povuče odluku i najavio da će u suprotnom, od utorka, nastaviti proteste u drugom obliku.\n„Nećemo dozvoliti da deca nemaju osnovne namirnice“ rekao je Rakić i istakao da je situacija južno od Ibra još gora.\nOn je rekao i da će možda biti blokade puteva i da će se protesti održati u Zdravstvenom centru kao i u Studentskom centru u Kosovskoj Mitrovici.\n„Priština našu ruku pomirenja uvek vidi kao našu slabost i nastavlja svojim putem“, rekao je Rakić novinarima i dodao da je predsednik Srbije tražio od predstavnika Srba da protesti budu mirni.\nPrema rečima Rakića, protesti će biti održani na više lokacija uz podršku radnika Kliničkog centra, u kojem postoje zalihe kiseonika za deset dana kao i uz podršku zaposlenih u Studentskom centru, koji ima zalihe hrane za 7 dana.\nObeleženo 150 godina Narodnog pozorišta\nVučić: Spremamo se na dugu borbu,nećemo vas ostaviti same


Nataša Bekvalac uživala u magičnom vinu – Tračara\nPevačica uživala u vinu (foto: Čoka)\nKompanija Čoka upriličila je luksuzni koktel za sve saradnike i VIP zvanice povodom promocije penušavog vina pod nazivom Magia. Sala hotela Jugoslavija bila je premala da primi sve one koji su želeli da osete magiju koju pruža specifični ukus novog penušavca.\nRaznovrsni program koji je bio organizovan, odlična muzika i najkvalitetnije vino doprineli su da se veliki broj zvanica itekako opuste i uživaju. Pop pevačica Nataša Bekvalac među prvima je stigla u pratnji svoje sestre. Nakon što je ispozirala fotografima, lepa Sosa se smestila i degustirala penušavac kojim je bila oduševljena.\nSara Jovanović na promociji (foto: Čoka)\nGlumac Dragan Marinković Maca stigao je u pratnji znatno mlađe devojke, za koju je te večeri otkrio da je njegova parnerka. Mlada pop zvezda Sara Jovanović na koktel je stigla sama, dok su se tokom večeri prisutni muškarci utrkivali da joj se dodvore i skrenu pažnju. Prisutnima se obratio i direktor kompanije “Čoka”, gospodin Zoran Tripković koji se zahvalio prisutnima i otkrio da je ponosan na dugu tradiciju i kvalitet koji pružaju svojim potrošačima, te da je posebno ponosan na njihov novi proizvod pod nazivom Magia.\nTamara Paunović (foto: Čoka) Maca i Vesna de Vinča se zabavljali na promociji (foto: Čoka)\nIzmeđu ostalih, na koktelu vinarije Čoka uživali su i voditeljka Ana Pendić, fitnes instruktorka Ana Marija Žujović sa dečkom, košarkašem Ninom Čelebićem, vlasnica MISS YU kompanije Vesna De Vinča, manekenka Tamara Paunović i mnogi drugi.\ndragan marinkovic maca, nataša bekvalac, sara jovanović, tamara paunović, vesna de vinča\nPrevPrethodna vestPevačica otkrila kako da seksepilno usisate kuću! (FOTO)\nNaredna vestMedenica u nervnom rastrojstvu zbog provokacija Farmera!Next


Toyota Corolla Sedan GR Sport - Najatraktivnija verzija Corolle Sedan do sada - Automagazin\nZajednička stilska rešenja, kao što su spoljni i unutrašnji detalji, aluminijumski naplaci i dizajn sedišta, primenjena su u sve tri karoserijske varijante, stvarajući neraskidivi duh porodice GR SPORT.\nDinamiku koja preovlađuje u unutrašnjosti naglašavaju crne linije, upravljač presvučen finom, perforiranom kožom, i prednji aluminijumski paneli od brušenog aluminijuma, na kojima se nalazi znak GR. Prednja sedišta su sportska, oba izgledaju atraktivno i odlično drže telo, s dodatnim ispunama bočnih strana i naslona sedišta, uz oslonac za ruke između prednjih sedišta. Sedišta su presvučena mešavinom crne tkanine i visokokvalitetne sintetičke kože, sa štepom koji odlikuje kontrast bele i crvena boje, u skladu sa TOYOTA GAZOO Racing nijansama. Iste boje primenjene su i na zadnjim sedištima. Dinamiku koja preovlađuje u unutrašnjosti naglašavaju crne linije, upravljač presvučen finom, perforiranom kožom, i prednji aluminijumski paneli od brušenog aluminijuma, na kojima se nalazi znak GR. Prednja sedišta su sportska, oba izgledaju atraktivno i odlično drže telo, s dodatnim ispunama bočnih strana i naslona sedišta, uz oslonac za ruke između prednjih sedišta. Sedišta su presvučena mešavinom crne tkanine i visokokvalitetne sintetičke kože, sa štepom koji odlikuje kontrast bele i crvena boje, u skladu sa TOYOTA GAZOO Racing nijansama. Iste boje primenjene su i na zadnjim sedištima.


Velika Britanija pridružila se u upozorenju upućenom Siriji – Minber\nkol. 23, 2012 at 7:40 am\nBritanija pridružila se SAD u upozorenju upućenom Siriji da će ih prijetnja ili upotreba hemijskog naoružanja “primorati da ponovo razmotre svoj pristup”. Upozorenje Londona uslijedilo je nakon telefonskog razgovora britanskog premijera i američkog predsjednika Baraka Obame. Britanski premijer razgovarao je i sa francuskim predsjednikom Fransoa Olandom. Trojica lidera razgovarali su o gradnji podrške za opoziciju.\nKameron i Obama su se saglasili da “je upotreba ili prijetnja hemijskim naoružanjem u potpunosti neprihvatljiva” i da će ih “to primorati da preispitaju svoj dosadašnji pristup”.\nIzvor iz ruskog Ministarstva inostranih poslova rekao je dnevniku “Komersant” da Moskva vjeruje da Sirija ne namjerava da upotrijebi hemijsko naoružanje i da je u stanju da obezbijedi skladišta u kojima se nalazi.


Magazin » Istorija Srba » Srpski vladari » Karađorđe Petrović – veliki vožd\n4.07.2011 10:10 AM\nĐorđe Petrović zvani Karađorđe rođen je, predpostavlja se, 1762. godine u Viševcu, a umire 1817. u Radovanju. Rodonačelnik je dinastije Karađorđević, a kao vođa Prvog srpskog ustanka mnogo je doprineo svome narodu i svojoj državi. I dok neki i danas kritikuju njegov lik i delo, pa čak i javno kroz televizijske serije, filmove, emisije, neki ga hvale i žale što danas nemamo takvog vođu. Bilo kako bilo, Karađorđe je ipak na sebi svojstven način obeležio nacionalnu istoriju.\nKarađorđev prezir prema Turcima bio je ogroman, ali nije bio nemilosrdan samo prema njima. Neki izvori kažu da je nedugo nakon sopstvene ženidbe ubio nekog Turčina zbog čega nije mogao da ostane u Srbiji, pa je odbegao sa čitavom porodicom. Međutim, njegov otac koji je dugi niz godina služio Turke nije želeo da otežava sebi i svojoj porodici, te je zaključio da je najrazumnije da se pomiri sa tom činjenicom i nastavi da im služi. Kako nije pristao na ženine molbe da odustane od te zamisli, Karađorđe ga je ubio.\nNo, to nije jedini član njegove porodice koji je stradao od Karađorđeve ruke. Svog brata Marinka obesio je pred kućom zbog toga što je jednog stanovnika Topole bio optužio za nasilničko ponašanje.\nPrvi srpski ustanaka\nKrajem 18. i početkom 19. veka Turci su postali još okrutniji, a kap koja je prelila čašu bila je tzv. seča knezova koju su sprovele dahije. Njome su hteli da zaplaše Srbe i uguše ustanak koji još nije ni počeo, a za koji su znali da se priprema. Međutim, seča knezova izazvala je potpuno suprotan efekat, te je na Saboru u Orašcu na Sretenje Gospodnje 1804. godine doneta odluka da se podigne Prvi srpski ustanak, a za vođu je izabran Karađorđe . Strog, disciplinovan, okrutan, uporan, Karađorđe je odneo pobedu na Mišaru, Ivankovcu, Novom Pazaru i mnogim drugim mestima nad turskom vojskom koja je u većem broju slučajeva bila fizički spremnija i opremljenija.\nPosle mira sklopljenog u Bukureštu, svađe među narodom bile su sve češće i svakim danom sve ozbiljnije, što se naravno odrazilo i na njihovo delovanje u Ustanku. Karađorđe zaključuje da više nema svrhe nastavljati borbu, te 1813. godine beži u Austriju. Mnogi će ovaj potez osuditi kao kukavički, a njegov povratak u Srbiju kao ogromnu želju za vlasti koja i dalje tinja u njemu, s obzirom da se sa Milošem Obrenovićem dogovorio o zajedničkoj akciji. Međutim, na njegovo naređenje, Karađorđe je ubijen 1817. godine.\ndinastija karađorđević, izdvajamo, karađorđe petrović, miloš obrenović, prvi srpki ustanak


Poljoprivreda › Page 34 › Made-in-Germany.rs\nEkološki pokret Vrbasa (EPV) i Asocijacija za ruralne inicijative Srbije (ARIS) uputili su otvoreno pismo Vladi Srbije, u kome se zahteva odlaganje prodaje poljoprivrednog zemljišta strancima. Ovom inicijativom traži se odlaganje zakonske dozvole stranim državljanima da kupuju poljoprivredno zemljište u Srbiji od 2017. godine, na šta se\nNajveći stočarski koncern u Evropi, nemačka kompanija „Angus group“, najavila je mogućnost investiranja u poljoprivredu Srbije uz saradnju sa domaćim partnerima iz oblasti stočarstva. Kako su objasnili, Nemci bi u Srbiji ulagali uz povoljne kredite Nemačke razvojne banke KF. Privredna delegacija Nemačke, u kojoj se pored predstavnika\nKako prenosi agencija „Tanjug“, više od 100 gradova i opština u Srbiji koji su do sada usvojili Deklaraciju protiv genetski modifikovanih organizama (GMO), formiraće Savez gradova i opština, kako bi se priključili evropskoj borbi protiv GMO. Miladin Ševarlić, predsednik Društva agrarnih ekonomista Srbije, izjavio je da se\nStr. 34 od 34« Prva<102031323334


Pijanistkinja Jasmina Kulaglić iz Pariza dobitnik priznanja „Vizantijski mozaik” – RASEJANJE.info\n27.04.2020 28.04.2020 Katarina\tBelgija, Beograd, Jasmina Kulaglić, Pariz, Pijanista, Vizantijski mozaik\nJasmini Kulaglić uručena prestižna nagrada belgijskog muzičkog magazina „Kreščendo” za zvuk, libreto, repertoar i interpretaciju kompozicija Svetislava Božića na kompakt disku „Vizantijski mozaik”\nFoto: arhiva J. Kulaglić\nBeograđanka Jasmina Kulaglić, koncertna pijanistkinja i profesorka klavira, već više decenija živi i stvara u Parizu. U gradu svetlosti je poznata po svojim nastupima, na kojima oduševljava ljubitelje ozbiljne muzike. Za svoj uspešan i divan rad nedavno je dobila posebno priznanje belgijskog muzičkog magazina „Kreščendo” za zvuk, libreto, repertoar i interpretaciju kompozicija Svetislava Božića na kompakt disku „Vizantijski mozaik”.\n„Ciklus, koji je Jasmina izvela na albumu ’Vizantijski mozaik’ čini devet kompozicija posvećenih pravoslavnim manastirima na Balkanu i odlična je mešavina inspirisana vizantijskim improvizacijama, ali i tradicionalnim srpskim pesmama”, preneo je svoje impresije Karlo Šrajber, kolumnista ovog renomiranog magazina, koji prati dešavanja u oblasti klasične muzike. On je naveo, da je oduševljen originalnošću, kojom ove kompozicije povezuju duhovnost Zapada i Istoka, a posebno snažne emocije su kod njega probudila „Metohijska pojanja”, „Poslednja ljubav u Carigradu” i „Konji svetog Marka”.\nJasmina Kulaglić za klavirom – na koncertnom podijumu\nŠrajber je dodao, da slušaoci Božićevih kompozicija, u izvođenju pijanistkinje Jasmine Kulaglić, mogu osetiti „sav užas rata i bombardovanja Beograda 1999. godine (‘Posle jednog rata sa malo nade kroz kišu’) ali i emocije nade, ljubavi i mira (‘Sećanje predaka’)”.\nKompletan utisak ovom CD-u daje i naslovna strana, na kojoj se nalazi freska Beli anđeo, deo kompozicije „Mironosice na Hristovom grobu”, crkve Vaznesenja Hristovog manastira Mileševa iz 13. veka, zadužbine kralja Vladislava, unuka Stefana Nemanje. Zanimljivo je, da je prvi satelitski prenos video signala između Evrope i Amerike 1963. godine sadržao sliku Belog anđela, kao simbol mira i hrišćanske poruke o ljubavi, veri i nadi. Ista slika je, pored slika Kineskog zida i čovekovog osvajanja Meseca, poslata u svemir kao poruka planete Zemlje nekim mogućim vanzemaljskim civilizacijama.\nJasmina Kulaglić potpisuje omot CD-a Vizantijski mozaik\n← Bez maske – kazna\nAnegdote srpskih pisaca →


Podaci su osnov poboljšanja položaja LGBTI osoba\nZaštitne maske, dugi redovi ispred prodavnica i socijalna distanca postali su nova normalnost. Pored hiljada ljudi koji su oboljeli ili čak izgubili živote, pandemija COVID-19 je pogodila i milione ljudi koji su ostali bez posla, a time i bez sredstava za život.\nTo posebno važi za one koji su najranjiviji, koji su se i prije aktuelne krize suočavali sa pojačanom diskriminacijom i isključenošću. Na Zapadnom Balkanu smo jako svjesni rizika od isključenosti kad su u pitanju Romi, osobe sa invaliditetom, te lezbejke, gejevi, biseksualne, transrodne i interspolne osobe (LGBTI). Pandemija će vjerovatno pogoršati nejednakosti koje su odranije postojale i dodatno ovim populacijama otežati pristup ključnim uslugama – uključujući zdravstvenu i socijalnu zaštitu. Ako se ne pobrinemo da se ova pitanja rješavaju u sklopu odgovora na COVID-19, rizikujemo da dođe do produbljivanja postojećih razlika na planu zdravlja, obrazovanja i zapošljavanja.\nSvjetska banka je, zajedno sa Azijskom bankom za razvoj (ADB), Evropskom bankom za obnovu i razvoj (EBRD) i Međuameričkom bankom za razvoj (IDB), organizovala niz virtuelnih diskusija povodom obilježavanja Međunarodnog dana protiv homofobije, transfobije i bifobije (IDAHOTB). I dok je dominantna tema diskusije između razvojnih partnera, predstavnika vlada, akademskih stručnjaka i aktivista LGBTI bio odgovor na COVID-19, sveobuhvatna tema bila je fokusirana na potrebu za podacima koji su raščlanjeni prema seksualnoj orijentaciji i rodnom identitetu, u cilju boljeg razumijevanja i rješavanja socijalne i ekonomske isključenosti LGBTI osoba.\nU zemljama Zapadnog Balkana, Svjetska banka je imala pionirsku ulogu u prikupljanju pojedinačnih podataka o seksualnoj orijentaciji i rodnom identitetu (SOGI) . Na osnovu ovog i drugih istraživanja znamo da se LGBTI osobe širom regiona suočavaju sa visokim stepenom diskriminacije, isključenosti i nasilja. Jedna trećina LGBTI osoba obuhvaćenih istraživanjem bili su žrtve nasilja - pri čemu su najranjivije bile transrodne osobe, od kojih je više od polovine kazalo da je doživjelo nasilje.\nOvi podaci su bili naročito korisni za bolje razumijevanje potencijalnih negativnih efekata pandemije COVID-19 na seksualne i rodne manjine: 12 procenata LGBTI osoba obuhvaćenih istraživanjem odustajalo je od neophodnog liječenja zbog straha da će biti diskriminisani od strane medicinskih radnika. U našem istraživanju u Srbiji je utvrđeno da je svega jedna trećina LGBTI osoba obuhvaćenih istraživanjem ocijenila svoje zdravlje kao „veoma dobro,” u odnosu na 55 procenata kod opšte populacije. Ovdje smo opet utvrdili da su transrodne osobe u znatno težem položaju, budući da je svega 18 posto njih ocijenilo svoje zdravlje kao „veoma dobro.” Procjena sopstvenog zdravlja kao lošeg ili veoma lošeg progresivno raste među LGBTI osobama koje žive u materijalnoj oskudici (11 procenata), teškoj materijalnoj oskudici (14 procenata) i ekstremnoj materijalnoj oskudici (20 procenata), u odnosu na 5 procenata kod ukupnog uzorka LGBTI.\nOvi i drugi podaci će pomoći i nama i našim klijentima da izgradimo inkluzivnije i otpornije zajednice, naročito u sklopu odgovora na pandemiju COVID-19 i socijalne i ekonomske efekte pandemije u regionu. Svjetska banka ostaje posvećena prevazilaženju nedostatka u podacima o seksualnoj orijentaciji i rodnom identitetu i veoma mi je drago što nastavljamo sa svojim radom u zemljama Zapadnog Balkana kroz istraživanje ekonomske cijene isključenosti, zasnovano na istraživanju sprovedenom u Srbiji.


Susret Obama - Šarif\nPakistanski premijer Navaz Šarif i predsednik Barak Obama prilikom susreta u Beloj kući, 22. oktobra 2015.\nPredsednik Barak Obama sastao se danas sa premijerom Pakistana Navazom Šarifom u Beloj Kući ističući da želi da poboljša veze Sjedinjenih Država sa njegovom zemljom.\nObama je rekao da su snažni pakistansko-američki odnosi pomogli u razvoju jakih međuljudskih veza između dve zemlje. Pakistanski premijer Šarif takodje je naglasio čvrstinu bilateralnih veza, ističući da one postoje već više od 70 godina i da će se on zalagati za njihovo dalje jačanje i učvršćivanje.\nOčekuje se da će Obama izvršiti pritisak na Šarifa da posreduje u obnavljanju pregovora između vlade u Kabulu i avganistanskog Talibana. Veruje se da će Obamina administracija takodje vršiti pritisak na Islamabad da zaoštri stav prema drugim radikalnim islamskim grupama poput mreže Hakani, čije je sedište u Pakistanu, kao i da ograniči svoj nuklearni arsenal.\nU najnovijem izdanju Biltena atomskh naučnika navodi se da bi Pakistan u narednih deset godina mogao da poveća svoj nuklearni arsenal sa, koliko se sada procenjuuje, 130 na 250 bojevih glava, što bi tu zemlju učinilo petom nuklearnom silom u svetu posle SAD, Rusije, Kine i Francuske.


- najveći sportski uspjeh ostvario je Luka Ban (BK Medvedgrad 1998), osvajanjem drugog mjesta u konačnom poretku Evropskog kupa za mlađe juniore;\n- održan prvi Valamar Junior Open, dubrovački turnir iz sastava Evropskog juniorskog kupa;\n- uprava Badmintonske evropske konfederacije održala sastanak u Dubrovniku;\n- u srpnju u Zagrebu i Rijeci održane Evropske sveučilišne igre: u organizaciji, ali i na natjecanju sudjelovali i hrvatski badmintonaši;\n- ženski par Galenić-Pavlinić bio je među nominiranima za najbolje mlade evropske igračice u izboru BE-e, no, pamtit ćemo i da je našem paru medalja na Evropskom juniorskom prvenstvu pobjegla nakon sedam propuštenih meč lopti;\n- na prvim Evropskim igrama, održanim u Bakuu, naši su ostvarili dva četvrtfinala - pojedinačno Đurkinjak i par Đurkinjak-Hoelbling.\n- nakon duge bolesti napustio nas je dugogodišnji odbornik i predsjednik BK Sušak Željko Badjuk, a povrjeda naše najbolje igračice Maje Pavlinić značajno umanjila šanse da se hrvatski badminton pojavi na Igrama u Riju.\n- osvojena prva medalja na evropskim prvenstvima, zlato koje su na EP mlađih juniora u Ankari u ženskome paru osvojile Katarina Galenić i Maja Pavlinić;\n- mješoviti par Đurkinjak-Poznanović, ponavlja najveći uspjeh Saveza, osvajanje trećeg mjesta u Evropskom kupu;\n- kadetska reprezentacija na Kupu nacija u Mađarskoj bilježi prvi nastup, a veterani prvi nastup na Evropskome prvenstvu.\n- Lidija Petrinović Zekan ulazi u radnu skupinu BE-e "Evropljanke u badmintonu".\n- igrači podmlatka nastupili na premijernom Evropskome pojedinačnom prvenstvu za mlađe juniore;\n- mješoviti par Neven Rihtar i Maja Šavor osvojio prvo mjesto u Evropskom juniorskom kupu 2003.-4. postigavši najveći uspjeh u dosadašnjoj povijesti Saveza. Na osnovu toga rezultata igrači su uvršteni u Program posebne skrbi HOO-a;\n- prvi pojedinačni nastup hrvatskih igrača na Evropskom juniorskom prvenstvu;\n- juniorska reprezentacija debitirala na Finlandia Cupu, evropskome ekipnom juniorskom B-prvenstvu, i osvojila 16. mjesto od 20 sudionika;


- Prestravio sam kad sam video jezik kako ide ka meni i palaca, a onda sam shvatio da je to zmija, jer crvi nemaju jezik. Prilično sam se uspaničio - rekao je danas Vajt, prenosi je AP.\nU pitanju je otrovna beloglava zmija, za koju kažu da je u pakovanju zelene salate "prevalila" put od 870 kilometara od fabrike Tuvumba do Sidneja.\nKada su videli da zmija pokušava da pobegne, Vajt i njegova partnerka Amelija Nit su je poklopili ambalažom. Vajt je pozvao "Vajers", spasilačku organizaciju, i došao je ekspert koji je odneo zmiju.\nPre nego što je stručnjak za zmije stigao, iz "Vajersa" su poručili Vajtu da, ukoliko ga zmija ujede, mora vrlo hitno da stigne do bolnice.


Saradnja između Sjedinjenih Država i Evropske unije u pružanju podrške Albaniji jača je nego ikad, rekli su Kim i Soreca.\nAmbasador Sjedinjenih Američkih Država u Albaniji, Yuri Kim, sastala se u ponedeljak sa šefom Delegacije Evropske unije u Tirani, ambasadorom Luigijem Sorecom.\nKim je rekla da predstoje mnogi izazovi, poput sprovođenja reforme pravosuđa, izbora 25. aprila i pristupanja Albanije EU.\nMeđutim, Kim je naglasila da se slažu da je saradnja Sjedinjenih Američkih Država i Evropske unije u podršci Albaniji jača nego ikad.\n„Mnogi izazovi su pred nama – sprovođenje reforme pravosuđa, izbori 25. aprila, kandidatura Albanije za prijem u EU – ali jedno je sigurno, Luigi Soreca i ja slažemo se da je saradnja SAD i EU u podršci Albaniji „jača nego ikad“, napisala je Kim u objavi na Tviteru.\nOdgovarajući na njen tvit, šef Delegacije EU u Albaniji Luigi Soreca izjavio je da je „zajednički cilj i svakodnevni timski rad, stubovi saradnje EU i SAD u Albaniji, za budućnost Albanije u EU“ ./ ibna


Nikšić razgovarao sa delegacijom Konjuha - Klix.ba\nNikšić razgovarao sa delegacijom Konjuha\n14.2.2014. u 12:21\nPremijer Federacije BiH Nermin Nikšić primio je danas u sjedištu Vlade u Sarajevu delegaciju Konjuha Živinice koju je predvodio direktor ovog privrednog društva Admir Suljić.\nU delegaciji iz Živinica bio je i načelnik ove općine Hasan Muratović.\nObostrano je konstatirano da ova kompanija koja se susreće sa brojnim teškoćama u svom poslovanju ima materijalni i ljudski potencijal da stane na "zdrave noge" u čemu joj je potrebna podrška svih subjekata, od općine do Federacije.\nIstaknuto je i da se, prije svega, nameće potreba povratka međusobnog povjerenja kako bi ovaj nekadašnji gigant drvne industrije ponovo zauzeo mjesto na tržištu koje je nekada imao.\nU tom smislu, predstavljen je plan ozdravljenja ove kompanije koji bi u određenom periodu donio poboljšanje statusa Konjuha i nastavak proizvodnje, te zadržavanje postojećih i otvaranje novih radnih mjesta.\nBilo je riječi i o potrebi uvezivanja staža radnika koji su stekli uvjete za penziju, u čemu će Vlada Federacije, kao i u brojnim ranijim slučajevima, namjenski izdvojenim sredstvima putem Federalnog ministarstva energije, rudarstva i industrije, pružiti punu podršku kako bi se ovaj problem riješio.\nIstaknut je i problem zdravstvenog osiguranja radnika, u čemu je Federalna vlada već poduzela određene korake kako bi se u saradnji sa svim kantonima omogućilo pravo na liječenje onima kojima je to potrebno, saopćeno je iz Ureda za odnose s javnošću Vlade FBiH.\nNermin Nikšić Konjuh\nZavršeni protesti ispred zgrade Predsjedništva BiH\n14.02.2014. u 12:26\nSkupština TK ukinula "bijeli hljeb", ušteda blizu milion KM godišnje\n14.02.2014. u 12:16


O nama - Stojković Advokati\nAdvokatska kancelarija Stojković Advokati, iz Beograda, čuvena je po kvalitetu usluga u svim oblastima prava.\nPouzdani, Odgovorni, Razumni\nAdvokatska kancelarija Stojković je tim pravnika i profesionalaca stručnih u različitim oblastima prava, poreza i poslovanja.\nBogato i raznovrsno iskustvo, u kombinaciji sa snažnom radnom etikom i predanošću u ostvarivanju najviših profesionalnih standarda omogućavaju nam da pružimo adekvatne usluge našim cenjenim klijentima.\nNašu listu klijenata čine kako internacionalni, tako i domaći klijenti, fizička lica, preduzetnici i startap-ovi, mala, srednja i velika preduzeća uključena u proizvodnju, trgovinu i pružanje profesionalnih usluga.\nKada našim klijentima treba međunarodna pomoć, spremni smo da iniciramo, kontrolišemo i koordiniramo sprovođenje međunarodnih transakcija kroz saradnju sa stranim advokatskim kancelarijama sa kojima uspešno sarađujemo.\nUkoliko želite da nas kontaktirate i izložite nam situaciju u kojoj Vam možemo biti od pomoći, možete nas slobodno pozvati na +381 11 328 1914 ili nas kontaktirajte putem email-a na office@statt.rs a mi ćemo Vam odgovoriti u najbržem roku.\n"Pravna rešenja, stvorena danas, da važe i za prošlost i za budućnost."\nUsluge / Sektori\nAdvokati kancelarije Stojković su uvek usmereni ka kreiranju ``win-win`` pristupa, izbegavanju sukoba i rešavanju sporova.\nSa stručnjacima u različitim oblastima prava koji rade u skladu sa najvišim standardima kvaliteta, u poziciji smo da sagledamo Vaš položaj i razumemo željene ciljeve, kao i da vodimo Vaše pravne ili poreske postupke.\nNaše oblasti rada su:


Ljajić i Šarović saglasni: Dostići robnu razmenu od 2 milijarde evra – Radio Televizija Novi Pazar\nFebruary 12, 2018 February 12, 2018 Aleksandar Niciforovic 325 Views\nMinistar trgovine, turizma i telekomunikacija Rasim Ljajić razgovarao je u Beogradu sa potpredsednikom Saveta ministara i ministrom spoljne trgovine i ekonomskih odnosa Bosne i Hercegovine Mirkom Šarovićem o unapređenju ekonomsko-trgovinske saradnje dve zemlje.\nKako je saopšteno, oni su konstatovali da je u 2017. godini ostvarena rekordna robna razmena dve zemlje u iznosu od milijardu i 726 miliona evra, od čega je izvoz Srbije u BiH iznosio milijardu i 210 miliona evra, dok je iz BiH u Srbiju izvezeno robe u vrednosti 516 miliona evra.\nMinistri su se usaglasili da je zajednički cilj dostizanje blizu dve milijarde evra robne razmene u 2018. godini, a preduslov za to je dalje ukidanje vancarinskih barijera između dve zemlje.\nNa sastanku je konstatovano da postoje još četiri vancarinske barijere koje bi trebalo da se uklone, pa će u cilju njihovog otklanjanja svaka tri meseca zasedati zajednička komisija, a prva sednica biće održana krajem ovog meseca.\nLjajić i Šarović razgovarali su i o saradnji u oblasti turizma i zaključili da je kinesko tržište od prioritetnog značaja za obe zemlje, uzimajući u obzir da su Srbija i BiH jedine dve zemlje u ovom delu Evope koje imaju bezvizni režim sa Kinom.\n“Srbija i BiH će ubuduće, složili su se ministri, nastupati sa zajedničkim turističkim proizvodom na kineskom tržištu, u cilju privlačenja što većeg broja turista iz te zemlje”, navodi se u saopštenju.\n← Poginula dva mladića na Ibarskoj magistrali\nStiže zahlađenje, od sutra sneg →


Press Online :: Životinjsko Carstvo :: Neverovatno otkriće: Delfini razgovaraju kao ljudi\nNeverovatno otkriće: Delfini razgovaraju kao ljudi\nRuski naučnici tvrde da su po prvi put uspeli da snime razgovor između delfina.\nDva odrasla crnomorska kljunasta delfina po imenu Jaša i Jana razgovarali su nekoliko minuta u bazenu u kom žive već 20 godina, ne upadajući jedno drugom u “reč”. Naučnici su snimili njihovo “čavrljanje” i sada smatraju da su u tom materijalu uspeli da prepoznaju “reči” i “rečenice”.\n“Zapravo, ova razmena informacija zaista podseća na razgovor između ljudi”, kaže Vjačeslav Rjabov, vođa istraživanja iz Rezervata Karadag na Krimu.\nDelfini za komunikaciju koriste dva različita tipa oglašavanja – zvižduke i kliktanje, poznato i kao pulsiranje.\nKoristeći novu opremu za snimanje zvuka, Rjabov je razložio pojedinačne “nekoherentne pulseve”, od kojih je svaki zvučao drugačije i po trajanju i po frekvenciji.\n“Imajući to u vidu, možemo pretpostaviti da svaki puls predstavlja fonemu ili ‘reč’ na delfinskom jeziku”, napisao je dr Rjabov.\n“Pošto ovaj jezik ima sve osobine postojećeg ljudskog govornog jezika, deluje da delfini imaju visok nivo inteligencije i da su osvešteni”, stoji u radu koji je objavljen u “Časopisu Politehničkog univerziteta u Sankt Peterburgu: Fizika i matematika”.\nU svom radu, Rjabov poziva druge naučnike da stvore uređaj, koji će omogućiti komunikaciju između ljudi i delfina.\n“Ljudi moraju učiniti prvi korak u formiranju veze sa prvim inteligentnim stanovnicima planete Zemlje, tako što će stvoriti uređaje za prevazilaženje granica u komunikaciji između delfina i ljudi”, smatra on.\nDrugi naučnici su nešto obazriviji u davanju takvih procena.\nDžošua Smit sa Univerziteta Murdok koji nije učestvovao u studiji, smatra da je potrebno još istraživanja, kako bi se potvrdilo da delfini zaista čavrljaju poput ljudi.\n“Mislim da je rano da izvlačimo zaključke da delfini koriste jezik sličan ljudskom”, rekao je on za CNN.\nOn ne poriče da su rezultati uzbudljivi, ali smatra da je potrebno da se dobiju isti rezultati i u prirodi.


Radio Sto Plus - Imenovani novi direktori gradskih preduzeća\nHomeTemplate articles »Typography »Error page »Offline page »Messages »Chrome frameJoomla pages I »Contact categories »Contacts in Category »Single Contact »Weblink single category »Web Link Categories Link »Featured contactsJoomla Pages II »News feeds categories list »News feeds in a category »User login »User registration »User profile »User remind »Password resetJoomla pages III »Archieved Articles »Single Article »Categories List »Blog Layout »Category List »Featured Articles Imenovani novi direktori gradskih preduzeća\tponedeljak, 25 jun 2012 15:30\tveličina teksta\nkomentar\tOcenite ovaj članak\nNa današnjoj sednici Gradske skupštine odbornici Novog Pazara većinom glasova imenovali su vd direktore devet gradskih preduzeća.\nFunkciju vd direktora u JP Zavod za urbanizam grada obavljaće Ruždija Serezlić iz Stranke demokratske akcije Sandžaka, Direkcije za izgradnju grada Esad Suljević, a Sportskog centra Mirsad Ikić.\nKadrovi ove stranke imenovani su i na čelu Narodne biblioteke Dositej Obradović gde je vd direktor Avdija Salković, dok je Haris Gegić vd direktor Turističke organizacije.\nNa čelu JKP Vodovod i kanalizacija ostao je Hanefija Brničanin iz Sandžačke demokratske partije, Sportskog saveza Enver Gusinac, dok je za direktora Kulturnog centra imenovan Husein Memić.\nNa mestu direktoru Centra za decu i omladinu Duga, koje je takođe prema sporazumu o formiranju vlasti u Novom Pazaru pripalo SDP, imenovana je Fatima Durović.\nŠef odborničkog kluba koalicije Evropski Novi Pazar Muamer Bačevac rekao je novinarima da su shodno koalicionim dogovorima tražili idealna rešenja za mesta direktora gradskih preduzeća, a pre svega stručne ljude.\n“Bacili smo akcenat na ljude i shodno tome imali dugotrajne razgovore u želji da napravimo pomak na bolje, jer nam je interes da profesionalizam i mladi ljudi koji imaju potencijala dođu na rukovodeća mesta, a verujemo da će to dati dobre rezultate”, rekao je Bačevac.\nNa pitanje novinara zašto nisu imenovani i vd direktori JKP Gradska čistoća i Javnog preduzeća za informisanje Novi Pazar, kao što je bilo ranije najavljeno u dnevnom redu, Bačevac je odgovorio da im je pravna služba savetovala da ne prave proceduralne greške.\n“U pitanju su proceduralne stvari, jer su neki direktori samo nastavili da obavljaju tu funkciju, a mi smo danas samo imenovali nekoliko vd direktora”, rekao je Bačevac.\nŠef odborničkog kluba Stranke demokratske akcije Sandžaka Fahrudin Đekić smatra da su novoimenovani direktori gradskih preduzeća u ovom trenutku najbolja kadrovska rešenja.\n“Pohvalio bih radni ambijent današnje sednice, a smatram da su sva današnja predložena i usvojena rešenja za imenovanje vd direktora u ovom trenutku najbolja rešenja i da će naići i na zadovoljstvo javnosti i da će građani imati haira od njih”, rekao je Đekić.\nGradska skupština je imenovala danas i članove Administrativno- mandatne komisije, kao i Komisije za statutarna, organizaciona i normativna pitanja.\nOdbornici opozicione Bošnjačke demokratske zajednice tražili su od skupštinske službe da im ubuduće, prema zakonu, dostavlja materijal i pozive za sednice na bosanskom jeziku.\nPoslednji put izmenjeno ponedeljak, 25 jun 2012 15:36 Pročitano 761\nPotpisan koalicioni sporazum o formiranju lokalne vlasti u Prijepolju Gradsko veće zatvoreno za medije »\nkomentar SDP ostavila direktore koji su i do sada najbolje radili i zamijenila Zeku iz Doma kulture a SDA postavila svoje kadrove umjesto direktora Srba i umjesto losih SDP direktora. Odlicna stvar. Ako ovako nastave saradnju Pazar nastavlja sa napretkom insallah..\nFerid ponedeljak, 25 jun 2012 20:09 Link komentara Ostavi komentar


nedjelja, 24 septembar 2017 18:18\n"Igalo" - "Cetinje" 4:0, Vuksanović: Odlično prvo poluvrijeme, krah u nastavku\nMlađi cetinjski drugoligaš pretrpio je u osmom kolu sedmi ovosezonski poraz. Od "Cetinja" je danas bolji bio tim "Igala", koji je pred svojim navijačima slavio rezultatom 4:0.\nponedjeljak, 18 septembar 2017 21:56\nNikola Lazarević: Najneobičnija priča dosadašnjeg toka fudbalske sezone\nUkoliko je potrebno tražiti izrazito atipičnu priču u dosadašnjem toku fudbalske sezone u Crnoj Gori, vrlo je vjerovatno da je ona smještena upravo na Cetinju. Ta je priča vezana za najnovijeg protagonistu u domaćim takmičenjima – trenera Nikolu Lazarevića koji od petka predvodi ekipu „Cetinja“.\nnedjelja, 17 septembar 2017 18:13\n"Cetinje" - "Mornar" 0:5, Lazarević: Analiziraćemo greške\nSerija neuspjeha igrača "Cetinja" nastavljena je i danas. Šesti poraz u nizu, najteži do sada, mlađi cetinjski klub doživio je pred svojim navijačima od barskog "Mornara" - 0:5.\nnedjelja, 17 septembar 2017 17:06\n2. CFL (7. kolo): Pobjeda "Lovćena" u Ulcinju, težak poraz "Cetinja"\nU danas odigranim mečevima sedmog kola Druge Crnogorske fudbalske lige, "Lovćen" je ostvario novu pobjedu, dok je "Cetinje" upisalo novi poraz.


EK prati postojanje spiska sa licima iz nevladinog sektora u Srbiji\nEvropska komisija (EK) prati sa posebnom pažnjom informacije o postojanju spiska medijskih radnika, nevladinih organizacija i udruženja građana od strane uprave za sprečavanje pranja novca pri Ministarstvu finansija Srbije.\nAna Pisonero, portparolka EK je potvrdila da su briselske institucije zatrazile dodatne informacije oko ovog pitanja od nadležnih organa.\n“Borba protiv pranja novca važan je stub integracije Srbije u EU a, istovremeno, jasno je da je osnaženo civilno društvo presudna komponenta svakog demokratskog sistema stog kao takvo mora da bude prepoznato i poštovano od strane državnih institucija”, poručila je Ana Pisonero.\nUprava za sprečavanje pranja novca pri Ministarstvu finansija, kako je 28. jula preneo portal Newsmax Adria, napravila je spisak medijskih radnika, nevladinih organizacija i udruženja građana i od banaka zatražila uvid u sve njihove transakcije od 1. januara 2019. do danas.\nNa tom spisku, nazivom organizacije ili ličnim imenom i prezimenom i matičnim brojem nalazi se 20 ljudi i 37 organizacija ili udruženja, a sa obrazloženjem da bi se utvrdilo da li te organizacije i pojedinci "imaju veze sa finansiranjem terorizma ili pranjem novca".\nAna Pisonero je potvrdila da se od nadležnih vlasti u Beogradu između ostalog zatražilo da se objasni koji su bili kriterijumi za selekciju.\n„Organizacije civilnog društva i borci za ljudska prava imaju ključnu ulogu u podizanju svesti o građanskim i političkim pravima i mora im se omogućiti da slobodno rade“, podvukla je briselska portparolka Ana Pisonero.\nSrbija: Ombudsman kontroliše postupak Uprave za sprečavanje pranja novca


Zajednica srpskih opština - nova "rampa" dijalogu Beograda i Prištine - European Western Balkans\nAutor Sofija Popović 30. 09. 2020.\nBEOGRAD / PRIŠTINA – Pregovaračke delegacije Beograda i Prištine trebalo je da se sastanu ovog ponedeljka u Briselu, a da je sastanak odložen najavio je specijalni predstavnik Evropske unije za dijalog Beograda i Prištine Miroslav Lajčak.\nDok se susret na tehničkom nivou u Briselu očekivao, obe strane spekulisale su oko Zajednice srpskih opštine (ZSO) kao moguće teme sastanka.\nKako je juče preneo dnevni list Danas, nova runda dijaloga na tehničkom nivou između Beograda i Prištine otkazana je jer kosovska strana nije želela da razgovara o formiranju Zajednice opština sa srpskom većinom, na čemu je insistirala srpska delegacija.\n“Što se tiče sastanaka u Briselu, znate da smo na početku mandata donosili važne odluke za ulazak u proces dijaloga. Što se tiče Zajednice, znate naš stav. Ta tema nije otvorena, jer je zaključena potpisivanjem sporazuma 2013. godine i ratifikovana u Skupštini Kosova. Dakle, kao takvoj, o Zajednici se ne razgovara, postoje i druge teme za raspravu”, rekao je Hoti na konferenciji za medije nakon jučerašnje sednice vlade, a objavio RTS.\nKosovski premijer je naveo da će se zalagati da se proces dijaloga kreće napred, a da ako se ne bude kretao, to neće biti zato što Vlada Kosova nije spremna, već zbog Vlade Srbije koja nije spremna da krene ka konačnom sporazumu.\nDirektor Kancelarije za Kosovo i Metohiju Marko Đurić istakao je da kosovski premijer treba hitno da preduzme korake kako bi Zajednica srpskih opština bila formirana nakon sedmogodšnjeg zakašnjenja, jer iz Srbije ne mogu imati poverenja u albanske političke strukture ako ih one sistematski uskraćuju za stečena prava.\nĐurić je naveo da Hoti na sastancima u Briselu “peva drugu pesmu”, i ne samo da obećava da će omogućiti formiranje Zajednice srpskih opština, već garantuje i dodatna ovlašćenja za nju.\nDa je ZSO “kočnica” nastavku sastanaka u Briselu, potvrdio je i Miroslav Lajčak, koji je na Tviteru prošle nedelje poručio kako ZSO neće biti tema jer jedna od strana za te pregovore nije spremna.\nI dok se na nove sastanke u Briselu čeka, kod jezera Gazivode, u opštini Zubin Potok, osvanuo je natpis “Trampovo jezero”, a na mostu kod prelaza Brnjak “Trampov most”.\nJanjić: Lajčakov tim nepripremljen za dijalog\nDušan Janjić iz Foruma za etničke odnose ocenio je za N1 da je za odlaganje dijaloga između Beograda i Prištine kriva isključiovo Evropska unija, koja u dijalogu posreduje po staroj metodologiji Federike Mogerini.\nOn je istakao da je birokratija EU vezana za svoje “šeme”, umesto da se posveti trenutnim problemima i sitauciji.\n“Ima nešto što bi Lajčak prvi trebalo da spomene, a to je nepripremljenost njegovog tima. Oni su ušli u postupak sa istom metodologijom sa kojom je radila Mogerini. Nisu shvatili da se desila epidemija, da se desio zastoj od 20 meseci zbog taksi, ali i snažna intervencija Amerike u ceo proces i da se politička situacija na Kosovu na dnevnom nivou menja”, rekao je Janjić.\n“Ovo odlaganje je dobrodošlo. Vreme je da stave manje ambisioznije agende, jer je agenda koju je stavio Lajčak – međusobna potraživanja i imovina i finansija, a Zajednica srpskih opština je još uvek neizvršena obaveza”, rekao je on.\nKako je istakao, na osnovu ponašanja pojedinih političara i pisanja medija Beograd počinje da upada u Miloševićevsku zabludu, jer ostavlja Evropsku uniju sa strane u ovom procesu.\n“Briselski dijalog je broj jedan, to je obaveza koju je Srbija prihvatila u UN na svoj predlog i predlog Ujedinjenih nacija. Američka inicijativa je dobrodošla, donela je neke rezultate, ali ona se u naslovu direktno drži ekonomske normalizacije” rekao je Janjić, dodajući da na osnovu do sada pokazanog političke elite nisu spremne za rešavanje problema.\nAvdulah HotiCS4EU 2020Dušan JanjićMarko ĐurićMiroslav LajčakPoglavlje 35Zajednica srpskih opština


Medvedev Vučiću: Spreman sam za nastavak saradnje po svim pitanjima - Sputnjik Srbija\n00:56 02 Jun 2020\n08:36 12.08.2016 (osveženo 09:47 12.08.2016) Preuzmite kraći link\nPredsednik Vlade Ruske Federacije Dmitrij Anatoljevič Medvedev uputio je čestitku predsedniku Vlade Republike Srbije Aleksandru Vučiću i poručio da dalje jačanje multidimenzionalne sardnje potpuno odgovara interesima dve države.\n„U ime Vlade Ruske Federacije i u svoje lično ime čestitam Vam imenovanje na funkciju predsednika Vlade Republike Srbije.\nRusiju i Srbiju vežu tradicionalno prijateljski odnosi, zasnovani na uzajamnom poštovanju i poverenju, kulturnom i duhovnom zajedništvu naših naroda. Ubeđen sam da dalje jačanje multidimenzionalne saradnje, realizacija perspektivnih zajedničkih projekata u energetskoj, industrijskoj, infrastrukturnoj i humanitarnoj oblasti potpuno odgovaraju interesima naših zemalja.\nSpreman sam za nastavak aktivnog rada sa Vama po svim pitanjima rusko-srpske agende.\nIskreno Vam želim, poštovani gospodine predsedniče Vlade, dobro zdravlje i novi uspeh u Vašoj odgovornoj delatnosti“, navodi se u čestitki Medvedeva, saopštila je danas Kancelarija Vlade Srbije za saradnju sa medijima.\nčestitke, Vučić, Medvedev


RTS :: Vulin: Prošle godine zaposleno blizu 2.000 Roma\nDruštvo Vulin: Prošle godine zaposleno blizu 2.000 Roma\nVulin: Prošle godine zaposleno blizu 2.000 Roma\nsreda, 10. feb 2016, 15:11 -> 16:06\nPrema podacima Nacionalne službe za zapošljavanje, prošle godine je blizu 2.000 Roma zaposleno, ali svakako se još mora na tome raditi, na prvom mestu na usvajanju znanja i veština koji nedostaju upravo pripadnicima romske populacije, izjavio je ministar za rad, zapošljavanje, boračka i socijalna pitanja Aleksandar Vulin.\nVulin je novinarima u Kraljevu rekao da se mora raditi, da bi Romi još efikasnije mogli da se zapošljavaju.\n"To je uostalom specifičnost svih, to je tržište rada, koje ima zahteve za tačno određenim zanimanjima i znanjima", rekao je Vulin.\nPrema njegovim rečima, svakako se više mora raditi sa romskom populacijom, zbog, "nažalost veoma niskog stepena obrazovanja", a to je već problem o kom se mora razgovarati na nivou čitavog društva.\nMinistar je kazao da na tim projektima rade i Romi i oni koji to nisu i da ne želi da pravi takvu segregaciju.\n"Ne mislim da neko bolje razume Rome samo zato što je Rom, kao što ne mislim da neko razume srpske probleme samo zato što je Srbin. Ja tako ljude ne delim i ne bih ih tako ni delio", rekao je Vulin novinarima na ceremoniji dodele grantova u okviru projekta "Evropska podrška inkluzivnom društvu".\nVulin ističe da je njegovo Miinistarstvo završilo Strategiju pitanja položaja Roma, da je ona dostupna javnosti i da je rađena zajedno sa romskim organizacijama.\n"Položaj Roma mogu da poprave i Romi i oni koji to nisu i samo tako možemo da napredujemo", naglasio je ministar rada.\nŠef Delegacije EU u Srbiji Majkl Davenport istakao je da je socijalno uključivanje i solidarnost sa osetljivim grupama jedna od osnovnih vrednosti EU koje je Srbija usvojila.\nNa ceremoniji dodele 28 grantova predstavnicima 36 gradova vredan 4,3 miliona evra, Davenport je rekao da građani iz ugroženih grupa imaju bolje šanse za obrazovanje i zapošljavanje.\nDodao je da će mnogi projekti EU biti posvećeni obrazovanju Roma i osnaživanju mladih Romkinja, tako što će "kreirati nova radna mesta".\n"Danski savet u Kraljevu će u naredne dve godine raditi na zapošljavanju mladih Roma i Romkinja, što i jeste razlog zbog kojeg smo odlučili da ovu ceremoniju održimo u vašem gradu", rekao je Davenport.\nDodao je da je važno da se poštuju ljudska i manjinska prava.\n"U širem okviru poštovanje manjinskih i ljudskih prava je deo svih evropskih politika, važan je deo evropskih integracija, kao i pregovora Srbije sa EU. U vezi sa tim podsećam da su odnosi Srbije i EU ušli u novu fazu otvaranja prvih poglavlja u pregovorima", kazao je Davenport i dodao da Srbiji želi da ubrzanim tempom ide ka članstvu u Evropskoj uniji.\nDavenport je rekao da "godinama" sa Vladom Srbije radi na poboljšanju položaja osetljivih grupa i da su postignuti "važni rezultati", ali da očekuje brzo usvajanje strategije i pratećeg plana za poboljšanje položaja Roma i Romkinja od 2016. godine.\nAleksandar Vulin rekao je da je Kraljevo veliki i važan grad, kojem će pomoć EU mnogo značiti.\n"Dugo godina je Kraljevo bilo zanemareno i sećali smo ga se samo kada dođe neka nesreća, zemljotres ili kakva poplava, iako je ovo grad koji je primio najveći broj interno raseljenih lica sa Kosova i Metohije, a tako je i sa našim sugrađanima Romima kojima je teško", rekao je Vulin.\nDodao je da se u sistemu socijalne zaštite u Srbiji nalazi 710.000 ljudi.\n"Za one koji rade u socijalnoj zaštiti oni nisu samo brojevi, jer zaposleni u ovoj oblasti ne deluju samo kao službenici, već su ovaj posao shvatili kao misiju", dodao je Vulin.\nGradonačelnik Kraljeva Tomislav Ilić rekao je da u Kraljevu živi oko 2.000 Roma i da je zbog toga grad u saradnji sa Danskim savetom izradio projekat s ciljem pružanja podrške najugroženijim grupama kroz poslovno savetovanje i stručne obuke.\nU Kraljevu je danas obavljena i primopredaja tehničke dokumentacije za projekat regulacije otpadnih voda i kanalizacinog sistema EU PPF u Kraljevu, vredan oko 17 miliona evra.\nMinistarka poljoprivrede Snežana Bogosavljević Bošković kazala da je taj projekat od vitalnog značaja za zaštutu životne sredine i čitavog poljoprivrednog područja pored reke Ibar.


Vašington post navodi da je Tramp o detaljima terorističke pretnje Islamske države govorio sa ruskim ministrom inostranih poslova Sergejem Lavrovim i ruskim ambasadorom Sergejem Kisljakom\nObjavljeno: 16.05.2017. 11:19h\nAmerički predsednik Donald Tramp otkrio je strogo poverljive informacije o ekstremistima Islamske države ruskim zvaničnicima tokom sastanka u Beloj kući prošle nedelje, piše Vašington post.\nPozivajući se na sadašnje i bivše zvaničnike, list je u ponedeljak uveče naveo da je Tramp o detaljima terorističke pretnje Islamske države govorio sa ruskim ministrom inostranih poslova Sergejem Lavrovim i ruskim ambasadorom Sergejem Kisljakom. Pretnja je vezana za korišćenje laptop računara u avionima.\nZvaničnici su rekli da je Tramp informacije preneo tokom sastanka 10. maja, a da su ih SAD dobile od partnera zahvaljujući dogovoru o razmeni obaveštajnih informacija.\nInfromacije su, kako su rekli, toliko osetljive da detalji nisu preneti saveznicima i bili strogo ograničeni unutar vlade SAD.\nPovodom pisanja Vašington posta, Bela kuća je saopštila da Tramp nikada nije sa ruskim šefom diplomatije u Beloj kući razgovarao o "obaveštajnim metodama" ili "izvorima" obaveštajnih informacija. Tramp i Lavrov su "razmotrili niz pretnji od strane terorističkih organizacija, uključujući i pretnje avijaciji", navodi se u saopštenju H. R. Mekmastera koji je na čelu Saveta za nacionalnu bezbednost. "Ni u jednom trenutku nije bilo reči o obaveštajnim izvorima ili metodama, a predsednik nije otkrio vojne operacije koje nisu već javno poznate", rekao je Mekmaster.\nSa druge strane, Tramp je u svojim objavama na Tviteru priznao da je podelio informacije iz "humanitarnih razloga" jer "želi da Rusija pojača borbu protiv Islamske države i terorizma".\nAmerički senator Mark Vorner, demokrata iz Obaveštajnog komiteta Senata, rekao je da navodi o tome da je američki predsednik Donald Tramp otkrio poverljivu informaciju predstavljaju "šamar" za američku obaveštajnu zajednicu. U komentaru na svom Tviter nalogu, Vorner je napisao da je rizikovanje izvora i metoda neoprostivo, posebno sa Rusima.\nU međuvremenu oglasili su se i zvaničnici Rusije sa demantom. Portparolka ruskog ministarstva spoljnih poslova Marija Zaharova negirala je da je američki predsednik Donald Tramp otkrio poverljive informacije šefu ruske diplomatije Sergeju Lavrovu. Zaharova je na Fejsbuku navela da su tvrdnje Vašington posta "još jedna laž". Izveštaj Vašington posta usledio je nekoliko dana pošto je Bela kuća kritikovana za moguće kršenje bezbednosnih mera, jer je dozvolila fotografima ruskih medija da u uđu u Ovalni kabinet i slikaju Trampa s Lavrovim i ruskim ambasadorom Sergejem Kisljakom.\nGOL U GOSTIMA ZA RUSIJU: Lavrov iz Bele kuće pratio haos u Vašingtonu\nTRAMP POKRENUO LAVINU: Četiri velika pitanja nakon otpuštanja direktora FBI Džejmsa Komija\nPAPA FRANJA: Ne donosim sud o Trampu, dok ga prvo ne saslušam\nTagovi SADAmerikaDonald TrampSergej LavrovRusijaSastanakIslamska državaTerorizamBela kuća


Dogs Trust BH obilježio dvije godine postignuća sa partnerima, prijateljima i čelnim ljudima Dogs Trust-a – Dogs Trust BiH\nDogs Trust BH obilježio dvije godine postignuća sa partnerima, prijateljima i čelnim ljudima Dogs Trust-a\nDogs Trust je danas obilježio dvije godine svog angažmana i postignuća u BiH, kao i uspješno provedenu kampanju masovne sterilizacije pasa u Kantonu Sarajevo i Istočnom Sarajevu koja traje još nekoliko dana.\nNa prijemu koji je jutros u 10 sati upriličen u rezidenciji ambasadora Velike Britanije u BiH u prisustvu istaknutih zvanica, partnera i prijatelja Dogs Trust-a, prisutne je pozdravio šef projekta Dogs Trust BH Anel Bećirović, a prigodnim govorima su se obratili njegova ekselencija Ambasador Velike Britanije Edward Ferguson, izvršna direktorica Dogs Trust-a Clarissa Baldwin i Ministar za prostorno uređenje i zaštitu okoliša Kantona Sarajevo, Zlatko Petrović.\nIzvršna direktorica Dogs Trust-a izrazila je posebno zadovoljstvo saradnjom koja je uspostavljane sa Vladom Kantona Sarajevo, odnosno Memorandumom o razumijevanju kojeg je u ime Vlade sa Dogs Trust BH potpisao Ministar Zlatko Petrović.\n„Ovi rezultati su ohrabrujući i pokazuju nam da se krećemo u pravom smijeru, ali potrebno je da i novoizabrane vlasti urade svoj dio i nastave nadograđivati na temelj koji smo postavili te da potpuno provedu Zakon o zaštiti i dobrobiti životinja u BiH,“ rekla je Baldwin.\nOna je dodala da je, prema procjenama Dogs Trust BH, a na osnovu preliminarnih rezultata nedavnog brojanja pasa u gradu Sarajevu, broj lutalica pao sa oko 12.000, koliko je procijenjeno u 2013., na 9.804 u 2014. godini, „što ne bi bio slučaj bez predanog rada našeg tima u BiH.“\nNakon govora, prisutni su mogli pogledati vremeplov rada Dogs Trust BH u kojem su istaknuta brojna postignuća i aktivnosti čiji je značaj sada, kada se sve više govori o cjelovitom rješenju, još vidljiviji.\nIstaknuto je da je u okviru kampanja sterilizacije pasa Dogs Trust BH do sada sterilizirao preko 8.000 pasa, čime je značajno smanjen broj pasa na ulicama kao i sigurnosni i zdravstveni rizik za zajednicu.\nDogs Trust je protekle godine kroz stručnu obuku, organiziranu u saradnji sa Veterinarskim fakultetom Univerziteta u Sarajevu, obučio 49 veterinarskih profesionalaca, a kroz radionice za djecu koje za cilj imaju buduće vlasnike nauče odgovornom vlasništvu , prošlo je 30,325 djece.\nDogs Trust je sve pse obrađene unio i u svoju bazu podataka koja je spremna za ustupanje nadležnim vlastima.\nDogs Trust vjeruje da je cjelovito, sistemsko i jedino održivo rješenje moguće samo kroz potpunu provedbu Zakona, i to kroz djelovanje ne samo na simptome već i direktno na korijen problema, a to je neodgovorno vlasništvo.\n„Nastavit ćemo sa podrškom ovoj inicijativi (Vlade KS) u nadi da će se ovaj model replicirati širom zemlje“, rekao je Vođa projekta Dogs Trust BH, Anel Bećirović i dodao da se „projekat već proširio na druge dijelove BiH i nadamo se da će se taj proces nastaviti.“\nTokom prijema, održana je i mini radionica za djecu, a atmosferu je dodatno uljepšalo i prisustvo nekoliko vlasničkih pasa.


Francuska: Donešene nove mere i donete važne odluke\nKako bi učinili da građani svih zemalja budu vakcinisani, gotovo da svi čelnici država preduzimaju iste mere. Od septembra će “rizična grupa” ljudi moći da primi treću dozu vakcine u Francuskoj. PCR testovi, koji se trenutno nenaplaćuju, više neće biti besplatni od sredine oktobra, osim ako ih ne propiše lekar, preneo je Le Parisien.\nKako se epidemija rasplamsava u Zapadnoj Indiji, a varijanta Delta napreduje u Francuskoj, vlada se u sredu sastala putem videokonferencije sa Većem odbrane pre nego što je najavila nove mere protiv Kovida-19. Evo detalja o merama koje je preneo portparol vlade, Gabriel Attal.\nEmanuel Makron aludirao je na to 12. jula. Sada se realizuje: sredinom septembra počeće kampanja za treću dozu vakcine koja će se odnositi na najugroženije ljude, vakcinisane početkom godine. ,,Vakcinacija će biti otvorena krajem avgusta, početkom septembra, za kampanju treće doze koja će početi sredinom septembra”, rekao je Gabriel Attal. ,,Spisak dotičnih populacija sastaviće Visoko telo za zdravstvo”, dodao je on.\nNešto ranije, otvarajući Veće za zdravstvenu odbranu, predsednik Emanuel Makron pomenuo je cilj vakcinacije svih onih preko 80 godina koji će biti na izloženi riziku zbog početka školske godine.\nTagovi: Francuska - Gabriel Attal - kraj besplatnim testovima - treća doza


Renoviran spomen kompleks posvećen Hajduk Veljku | Za media\nRenoviran spomen kompleks posvećen Hajduk Veljku\n10.01.2014 - 10:15\nGodinu u kojoj se navršava 200. godina od pogibije legendarnog krajinskog junaka hajduk Veljka Petrovića, Negotinci su obeležili renoviranjem spomen komleksa koji se nalazi na mestu na kome je ovaj hrabri borac proživeo svoje poslednje trenutke. U sam kompleks je uloženo 2 miliona i 300 hiljada dinara i u Negotinu se nadaju da će slavna istorija hajduk Veljka privući veći broj turista koji žele da saznaju više o podvizima koje su hajduci imali nad Turcima u negotinskoj krajini.\nEmbedded video for Renoviran spomen kompleks posvećen Hajduk Veljku\nNa imanju predaka ovčarstvom do zarade (VIDEO)\nOvčarstvo je sve popularnija grana stočarstva u selima opštine Majdanpek. Jorgovan Stevanović iz Golubinja, posle gubitka posla u fabrici,...Više\n11.12.2019 - 11:30\nU Školi fudbala FK Knjaževac radi se sa talentovanom decom (VIDEO)\nU okviru Fudbalskog kluba Knjaževac treniraju i najmlađi a neki od njih zavoleli su ovaj sport kroz manifestaciju “Prvi fudbalski korak”...Više\nParkur - veština plemenitog kretanja (VIDEO)\nSportski klubovi u Negotinu su puni mladih. Ipak, ima i onih koji svoje telo i duh razvijaju na jedan drugačiji način...Više\nOd prodaje šljiva može dobro da se živi (VIDEO)\nOva godina je uglavnom bila uspešna za sve voćare. Meštani sela Karbulovo kod Negotina su veoma zadovoljni prinosima i...Više\nKnjiga "Mali stvaraoci velikog srca" (VIDEO)\nDanijela Pejčić učiteljica u Osnovnoj školi "Stevan Mokranjac" u Kobišnici kod Negotina došla je na originalnu ideju...Više\nEgzotične ptice u Kobišnici (VIDEO)\nU selu Kobišnica kod Negotina iz dvorišta Milana Caranovića svakodnevno se čuje pesma papagaja.On od malena čuva ptice...Više


Navodeći da je RTS kao „vlasništvo“ gradjana Srbije „blokiran već osam godina“, Obradović je rekao da će SZS sutra simbolično organizovati >> Pročitaj celu vest na sajtu 011vodič.com << osmočasovnu blokadu svih ulaza u zgradu Javnog servisa kako bi poslao poruku da ta institucija „mora biti oslobođena“.\n„Sutrašnji skup biće miran i nenasilan iako režim sprema provokacije. Spremni smo da zaposlenima u RTS garantujemo da neće imati nikakvih problema sa nama a posle blokade očekujemo da na Javnom servisu može da se čuje i drugačije mišljenje jer nije RTS mesni odbor Srpske napredne stranke pa da on uređuje drugi Dnevnik“, kazao je predsednik Dveri i jedan od lidera Saveza za Srbiju.\nGovoreći o sutrašnjem nastavku razgovora o izbornim uslovima uz posredovanje predstavnika Evropskog parlamenta, Obradović je ocenio da će to biti „važan test odnosa Brisela prema srpskoj demokratiji“.\n„Ako predstavnici EP sutra kažu da u Srbiji nema uslova za slobodne i poštene izbore, Aleksandar Vučić će već prekosutra morati da sedne za pregovarački sto a ako kažu da takvi uslovi sada postoje, znači da su izabrali Vučića a žrtvovali srpsku demokratiju“, ocenio je Obradović.\nDodao je i da bi izostanak izjašnjavanja posrednika iz Evrope o izbornim uslovima u Srbiji značio „podršku Aleksandru Vučiću i ubijanje posrnule srpske demokratije“.\nThe post Obradović o blokadi RTS: Poslaćemo poruku da je Javni servis zarobljen i da mora biti oslobođen appeared first on 011vodic.com.\nB92: Završena blokada RTS-a; Vučić: Nemojte da se sekirate\nAktivisti opozicionih političkih stranaka okupljenih u Savez za Srbiju (SzS), počeli su blokadu ulaza u zgradu Radio-televizije Srbije.


Sjajan start Šumadinki | Ritam Grada - vesti Kragujevac\nSjajan start Šumadinki\n- Igor Lazarević - Oct 10, 2013\nKošarkašice Šumadije sjajno su započele novu sezonu u Prvoj ženskoj ligi Srbije, najubedljivijom pobedom u prvom kolu, nad Starom Pazovom – 74:50, na parketu hale „Gordana Goca Bogojević“.\nGošće su imale rezultatski priključak sve do finiša prvog poluvremena, kada su se Šumadinke „odlepile“ na osam poena – 34:26. Kako je meč odmicao, prednost domaćih je rasla, sve do konačnih „plus 24“.\nKragujevčanke je do pobede predvodila Marina Marković sa dabl-dabl učinkom od 22 poena i 15 skokova, za indeks 33. Po 13 poena dodale su Milica Cvetanović (6 skokova, indeks 13) i Kristina Milošević (5 skokova, indeks 11), a dvocifreni učinak imala je i Aleksandra Račić (11 poena, indeks 8).\nStara Pazova će i u subotu, od 17 sati, u halu „Gordana Goca Bogojević“, ovoga puta na megdan Radničkom, dok Šumadija gostuje subotičkom Spartaku u Dudovoj šumi, u subotu, od 19.30 sati.


Krivokapić prodaje auto Mila Đukanovića - www.report.rs\nKrivokapić prodaje auto Mila Đukanovića. Crnogorska vlada odlučila je da proda luksuzne automobile “mercedes majbah” koji su u državnom vlasništvu.\nJedan od dva “majbaha” koristi i predsednik Crne Gore Milo Đukanović.\n“Sredstva od prodaje ovih vozila biće uplaćena u budžet Crne Gore, a koristiće se za pomoć ugroženim građanima i unapređenje socijalne pravde u državi”, naveo je premijer Crne Gore Zdravko Krivokapić na svom nalogu na Tviteru.\nOn je u video-poruci naveo da je Ministarstvo finansija i socijalnog staranja zaduženo da angažuje procenitelja koji će proceniti vrednost vozila, kao i da oformi komisiju za prodaju vozila, i to do naredne redovne sednice vlade.\nPremijer Crne Gore je pojasnio i da će nakon toga biti objavljen međunarodni javni poziv za učešće na javnom nadmetanju.\n“Javni poziv će trajati osam dana, a nakon toga će biti organizovana javna aukcija na kojoj će javno i transparentno biti izabran najbolji ponuđač“, rekao je Krivokapić.\nJedan od “majbaha”, koristi predsednik Crne Gore Milo Đukanović, a drugi je dok je bio premijer koristio aktuelni poslanik DPS-a Duško Marković, prenele su podgoričke “Vijesti”.\nTelevizija “Vijesti” ranije je objavila da je pravi vlasnik „majbaha“ koji je koristio Marković Agencija za nacionalnu bezbednost.\nIzvor: Vijesti, b92, Foto: Pixabay\nZa jedne susede Srbija uvodi strože mere, a za druge ukidanje ograničenja


PROMJENE U ODRŽAVANJU PRAKTIČNIH VJEŽBI I ISPITA\nUvažavajući trenutnu epidemiološku situaciju u Kantonu Sarajevo, naredbe kriznih štabova i zavoda za javno zdravstvo preporučujemo slijedeće:\n- Teorijsku nastavu održavati isključivo online, kao i vježbe i ispite ukoliko je to moguće tehnički organizovati u skladu sa curriculum-om i predmetnim syllabus-om.\n- Praktične vježbe i ispite, gdje je to neophodno, realizirati u prostorijama visokoškolske ustanove u grupama do 20 osoba, uz obavezno pridržavanje higijensko-epidemioloških mjera propisanih od nadležnih organa i institucija (distanca od 2 metra, obezbjeđenje 7m2 netto po osobi, obavezno nošenje maske sve vrijeme i sl.), a u tu svrhu koristiti sve dostupne prostorne i vremenske kapacitete.\n- Biblioteke visokoškolskih ustanova treba da osiguraju studentima pristup materijalima efikasnom posudbom, kao i povećanjem dostupnosti materijala u digitalnom obliku.\n- Neophodno je osigurati protok/dolazak što manjeg broja trećih osoba u visokoškolsku ustanovu, kako na ulazu u ustanovu tako i u unutarnjim prostorima ustanove.\nSvi uposlenici i studenti visokoškolskih ustanova dužni pridržavati se svih propisanih epidemioloških mjera, preporuka i smjernica nadležnih organa i institucija. Ova preporuka ne isključuje provedbu svih drugih preporuka donesenih od relevantnih institucija.


BUKA Magazin - Profesor Mašinskog fakulteta ima jedno rješenje protiv zagađenja vazduha\nProfesor Aleksandar Jovović sa Mašinskog fakulteta Univerziteta u Beogradu izjavio je na RTS da bi jedna od mera protiv zagađenja vazduha u Srbiji mogla da bude privremeno gašenje industrija.\nOn je, gostujući u emisiji “Četvrtkom u 9”, podsetio da se ovakva mera primenjivala i ranije u Srbiji.\n“Lokalna samouprava je nekada imala veoma dobru saradnju sa industrijom. Kada bi došli ovakvi vremenski uslovi, a zagađenje raslo, zaustvaljan je rad fabrika na dan, dva, tri, pet… To je nešto što se, najnormlanije, radilo i u Zapadnoj Evropi”, rekao je profesor Jovović.\nNa pitanje da li bi i šta bi građani mogli da urade sa svojim grejanjem kako bi ono emitovalo manje zagađujućih materija, s obzirom na to da su i individualna ložišta označena kao glavni zagađivači, profesor je rekao da bi građani mogli da lože peći onim za šta su one predviđene, ali da je važno i da se na tržištu nađu peći koje su prošle sve provere i standarde.\n“Jer ne možete ljudima narediti da imaju pojedinačne filtere, to se nigde i ne radi. Ljudi treba da lože drvo ili ugalj za koje su peći predviđene, a nikako otpadne materijale, ne zbog dašanjeg zagađenja, već zato što će apsolutno izazvati katastrofu sami sebi, kada otpad gori na otvorenom”, rekao je on.\nProfesor Aleksandar Jovović je istakao da je cena zdrvalja jako visoka, odnosno da sve studije pokazuju da, kako je rekao, zdravlje drastično skuplje košta zemlje, nego ulaganje u životnu sredinu.


Na današnji dan raspisan je zajam za preporod Srbije - Fondacija Srpski legat\n20 maj 2015 MK\nNa današnji dan 1989. godine, Skupština Srbije je donela odluku o raspisivanju zajma za privredni preporod Srbije u visini od 1 milijarde dolara i 2000 milijardi tadašnjih dinara, što je bilo oko 225 miliona tadašnjih nemačkih maraka. Bio je to pokušaj vlasti da se deo novca privremenih radnika u inostranstvu, kao i građana Srbije, prelije u državnu kasu i time, dalje kroz projekte, pomogne oporavak privrede. Zbog slabog odziva akcija je nastavljena i u narednoj godini. U novinama i na televiziji su se pojavljivali tekstovi o tome ko je koliko uplatio, a vršena je i neka vrste prozivke firmi čiji zaposleni nisu bili dovoljno ažurni. Od planirane količine novca prikupljeno je manje od 10% predviđene dolarske sume, dok je dinarski deo zajma skoro potpuno realizovan, ali ga je inflacija prilično obezvredila. U deceniji koja je usledila vlast je poučena ovim primerom primenjivala neke druge metode za stabilizaciju privrede.\n1985. godine film Otac na službenom putu, režisera Emira Kusturice osvojio je Zlatnu palmu na 38. međunarodnom festivalu u Kanu.


U opštini Stara Pazova početkom septembra meseca 2015. godine, započeta je realizacije projekta ''Novi simboli, novi identitet, novi grad – urbani i socio-ekonomski razvoj centralnog bloka 4 u Staroj Pazovi''. Projekat se realizuje uz tehničku podršku Švedskog međunarodnog centra za lokalnu demokratiju (Swedish International Centre for Local Democracy), SKL Internacional (SKL International) i Stalne konferencije gradova i opština iz Srbije.\nNa poziv pomenutih organizacija, opština Stara Pazova je aplicirala tokom marta meseca zajedno sa još 16 lokalnih samouprava iz Srbije sa predlogom projekta kojim bi se unapredio urbani razvoj lokalne zajednice. Pored lokalnih samouprava iz Srbije, na konkurs su se mogle prijaviti i lokalne samouprave iz Makedonije, Turske i Gruzije. Nakon evaluacije pristiglih aplikacija, iz Srbije su izabrani projekti Grada Beograda, opštine Aranđelovac i opštine Stara Pazova.\nCilj realizacije projekta u Staroj Pazovi sastoji se od tri komponente:\nIzrada plana detaljne regulacije centralnog bloka 4 u Staroj Pazovi\nKreiranja koncepta urbanog dizajna za predmetni prostor, i\nRazvoj akcionog plana za unapređenje poslovanja i privlačenja investicija u pomenutom bloku\nKao jedan od osnovnih metodoloških koncepata prilikom realizacije projekta, biće primenjen švedski pristup integralnog planiranja ''Symbio City'' kako bi se postigao bolji kvalitet urbanog okruženja.\nPlan detaljne regulacije centralnog bloka 4 u Staroj Pazovi predstavljaće prvi urbanistički plan detaljne razrade nakon više od 35 godina za navedeni prostor i kreiraće osnov za formiranje javnih površina, izdavanje građevinskih dozvola, parcelacije i druge planske intervencije u budućem periodu. Paralelno sa izradom urbanističkog plana, biće realizovano istraživanje lokalnog konteksta, tradicionalnih simbola u arhitekturi kao i navika lokalnog stanovništva kako bi se što preciznije definisali predlozi za nove simbole, arhitektonska rešenja, urbani mobilijar i sl. Na sredini realizacije projekta, kada se koncept planskih rešenja bude definisao, biće konsultovana privredna zajednica Opštine i potencijalni investitori, kako bi se dobili konkretni predlozi za unapređenje poslovanja na konkretnom prostoru ali i širem centru grada Stara Pazova sa posebnim osvrtom na mogućnost kreiranja projekata javno-privatnih-partnerstava.\nNosioci realizacije projektnih aktivnosti ispred opštine Stara Pazova su: Javno urbanističko preduzeće Urbanizam i kancelarija za lokalni ekonomski razvoj. Završetak projekta očekuje se tokom juna 2016. godine.


Kultura - datum: 2021-03-19\nPredstave otkazane - Foto: dan FLEŠ\nIzvođenje predstave „Snježna kraljica”, zakazano za danas i sjutra, kao i komada „Maca papučarica”, predviđeno za za nedjelju, otkazana su. Kako obavještavaju iz Gradskog pozorišta Podgorica, povraćaj novca od kupljenih ulaznica može se izvršiti na biletarnici KIC-a „Budo Tomović”, uz priložene karte, radnim danima od 9 do 18 časova. Novac od ulaznica kupljenih putem mobilne aplikacije po automatizmu biće vraćen na račun vlasnika kartice.\nBerlin otvorio muzeje\nBerlin je nakon Kelna odlučio da otvori muzeje za posjetioce i tako je ukinuta zabrana rada muzejskih ustanova koja je uvedena u novembru. Na taj način ova dva grada su prava iskoristila priliku koju su se ukazale kada su njemačke vlasti ublažile ograničenja koja važila za muzeje i galerije u toj zemlji, prenosi Tanjug.\nSamo jedan posjetilac na 40 kvadratnih metara smije da bude unutra i svi moraju da nose maske i da se pridržavaju standardnih pravila higijene i distanciranja.


Istovremeno, kompanija beleži rast prihoda sa 2,8 na 3,3 milijarde dolara.\nBudućnost kompanije zavisi od proizvodnje Modela 3 sedana. Uprkos svim problemima, kompanija je objavila da teži proizvodnji Modela 3 do kraja prvog kvartala od 2.500 komada nedeljno, a do kraja drugog kvartala od 5.000 komada.\nPrema rečima osnivača "Tesle" Elona Maska, prepreke za postizanje proizvodnje od 5.000 vozila nedeljno do kraja drugog kvartala su "svake nedelje sve manje".\nModel 3 je počeo da se prodaje u SAD-u krajem prošle godine po ceni od 35.000 dolara. Reč je o vozilu srednje klase, za kojeg u "Tesli" tvrde da je trenutno najpovoljniji na tržištu i nadaju se da će privući masovnu potražnju. Znatno je jeftiniji od ostalih "Teslinih" modela vozila - Model X i Model S, koji se prodaju po ceni većoj od 70.000 dolara.\nObjava finansijskih rezultata nije znatnije uticala na cenu akcije ove kompanije, koja je od početka godine u plusu od 10 posto, nakon prošlogodišnjeg rasta od 35 posto. "Tesla" je trenutno, s tržišnom kapitalizacijom od 56,1 milijarde dolara, druga najvrednija kompanija u SAD-u, iza General Motorsa, čija je vrednost lani procijenjena na 145,6 milijardi dolara.